
„Cu rugūciunile Prea Sfintei Nūscūtoare de Dumnezeu, 


Doamne lisuse Hristoase, mântuieşte-ne pe noi“. 


Colecţia Cetatea creştină 


Într-o vreme în care păcatul cucereşte 
din ce în ce mai multe suflete, Dumnezeu a 
rânduit ca robii Săi credincioşi să se 
folosească de cărţile duhovniceşti. 

Văzând în jurul lor atâta cădere, 
creştinii se simt parcă singuri. Nevoia lor 
de comuniune este foarte mare. Totuşi, 
oricât ar fi de puţini, ei mai au o cetate pe 
care duşmanul diavol nu o poate birui, 
oricât de tare ar lupta împotriva ei. Aceasta 
este Cetatea creştină, adică Biserica. 

Prin colecţia de față, editura noastră 
oferă creştinilor cărţi care îi ajută să 
rămână în această cetate şi să nu o 
părăsească, oricât ar fi de mari tentatiile 
lumii înconjurătoare. 

Sunt cărţi despre lupta împotriva 
patimilor şi diferitele feluri de a petrece 
timpul liber până la cărți despre viaţa după 
moarte sau dobândirea rugăciunii lui 
lisus... 

„Veniti la Mine toti cei osteniti şi impovūrati si Eu vă 
voi odihni pe voi.“ 


(Matei 11, 28) 





NOTA EDIŢIEI ÎN LIMBA GREACĂ 


Editura „Stupul Ortodox“, in strūduinta ei de a contribui 
la întoarcerea semenilor noştri slabi în credinţă şi nepăsători 
spre Hristos şi spre Biserica Lui ortodoxă a , publică si 
această carte desteptūtoare si de folos pentru suflet, cu titlul: 
„Întâmplări cutremurătoare, incredibile, dar adevărate, 
despre întoarcerea din cealaltă viaţă “. 

Este vorba de întâmplări minunate de întoarcere a 
semenilor noștri din viața de dincolo, care s-au petrecut în 
secolul XX si care apar pentru prima dată adunate într-o 
singură carte. 

Prima întâmplare a circulat în repetate rânduri sub 
numele : „Întoarcere din cealaltă viață“; în ediţia de faţă s-a 
făcut o traducere atentă din textul rusesc, adăugându-se şi 
alte întâmplări la fel de cutremuratoare de întoarcere la viaţă 
si la Hristos a unor semeni de-ai noştri. 

Citirea acestei cărți va contribui la formarea unei opinii 
serioase pe care trebuie să o avem faţă de nemurirea 
sufletului, de viața veșnică, si va ajuta la pocăința noastră 
sinceră si la trăirea adevărurilor creştine. 

Ne dorim ca această lucrare să fie oferită ca dar pentru 
rudele, cunoscuftii si prietenii noștri, pentru a cugeta profund 
şi a se întoarce la Hristos si la Biserica Lui ortodoxă. Astfel, 

prin aceste exemple convingatoare le veti oferi o chemare 
deşteptătoare, prilej de a se mântui, de a lua hotărârea 
adevărată de întoarcere la Hristos si de a păzi poruncile 
Lui sfinte şi mântuitoare. 

Domnul si Dumnezeul nostru preamilostiv si iubitor de 
oameni a venit în această lume pentru a ne chema şi mântui 
pe noi, cei pierduţi si păcătoşi. Apostolul Pavel spune : „lată 
acum vreme potrivită, iată acum ziua mântuirii“ (II Corinteni 
6, 2). Si Apostolul Petru povūtuieste : „Fiţi treji, privegheati. 
Potrivnicul vostru, diavolul, umblă răcnind, ca un leu, 
căutând pe cine să înghită, căruia stati împotrivă, tari în 
credință...“ (I Petru 5; 8 - 9). 

Să ne luptăm, deci, pentru mântuirea sufletului nostru 
nemuritor. curățindu-l de păcate prin spovedanie si pocăință, 
căci fără pocăință sinceră nu ne putem mântui. Numai prin 
îndreptarea noastră adevărată ne vom izbăvi de stăpânirea 
diavolului şi a patimilor si ne vom împăca cu Mântuitorul nostru 
lisus Hristos, primind din belşug mila Lui şi bucurându-i pe 
îngerii lui Dumnezeu. Sfânta Evanghelie întăreşte zisele 
noastre : „Aşa se face bucurie îngerilor lui Dumnezeu pentru 
un păcătos care se pocăiește... (Luca 15, 10). 


O ÎNTÂMPLARE INCREDIBILĂ, 
DAR ADEVĂRATĂ 


Prologul ediției ruseşti 


Acest material a fost publicat la începutul secolului XX în 
revista „Moscovskie Ventomosti“ (Timpurile Moscovei). Mai 
târziu a fost tipărit de Lavra Cuviosului Serghie în ediție separată. 
Editura lavrei a luat legătura cu scriitorul cărții, care a adeverit 
evenimentul descris în text, spunând totodată că omul căruia i 
s-au întâmplat acestea, mai târziu s-a făcut monah. 

Ediţia de față retipăreşte textul care a fost publicat în 
oraşul Kaluga, în anul 1911. 

„Preamilostiv şi îndelung răbdător este Dumnezeu, şi îi 
primeşte pe toti cei care se pocăiesc, şi multă bucurie se 
face în ceruri pentru un păcătos care se pocăiește “. 


(Sfântul Serapion) 

I. 


Multi oameni numesc secolul nostru „secolul negării“ 
pentru că negarea este duhul care stăpâneşte vremurile 
noastre. Poate că negarea este o boală care ne chinuie pe toti 
astăzi. Însă în afară de această negare generală există şi alte 
tăgăduiri mai mici, care au fost sădite în pământul 
superficiaiității noastre. Se poate ca de multe ori să tăgăduim 
ceva ce nu cunoaștem deloc. Nu am cugetat nici un pic la 
aceasta şi totuşi tăgăduim. O mulţime de idei şi teorii se 
adună în capul nostru si creează haos. Idei provenite din 
diferite învățături şi teorii care deseori se contrazic între ele, 
dar nimic definit şi limpede. Toate sunt atât de superficiale, 
neclare şi nedefinite, încât nu există nici o speranţă că vom 
înţelege ceva. Cine suntem? În ce credem? Ce ideal avem în 
sufletul nostru? Dacă avem vreunul... Acestea pentru mulți 
dintre noi sunt aproape necunoscute. Acum, în epoca 
ştiinţelor, e ciudat însă că oamenilor le place foarte mult să 
discute, Dar, din păcate, nu vor să se înţeleagă pe ei înşişi. 
Şi observ asta la oamenii din jurul meu, dar şi la mine. 

Nu voi povesti aici cu de-amănuntul toată viaţa pe care 
am trăit-o, căci nu acesta este scopul meu. Voi încerca însă 
să mărturisesc convingerile mele religioase. 

M-am născut într-o familie ortodoxă, părinții mei erau 
oameni evlavioşi. La şcoala unde invatam, necredinta nu era 
considerată o insusire a oamenilor geniali. De aceea nu eram 

negativist, precum majoritatea tinerilor din timpurile noastre. 
De fapt eram nelămurit: nu eram nici ateu, dar nici nu puteam 
să mă numesc om mai mult sau mai puţin credincios. 
Deoarece aceasta nu era rezultatul vreunor convingeri 
personale, ci se formase sub influența mediului în care trăiam, 
îl voi ruga pe cititor să găsească singur o definiţie potrivită 
pentru personalitatea mea. 

În buletinul meu scria „creştin ortodox“, dar niciodată 
nu m-am gândit dacă am sau nu dreptul de a mă numi așa. 
Niciodată nu mi-a trecut prin minte să cercetez ce mi se cere 
pentru această numire şi dacă eu răspund acestor cerinţe. 
Mereu ziceam că eu cred in Dumnezeu, dar dacă cineva m- 
ar fi întrebat cum cred si cum trebuie să cred in El după 
învăţătura Bisericii Ortodoxe, al cărei membru eram si eu, 
fără îndoială că n-aş fi ştiut ce să-i spun. Fiind întrebat, de 
pildă, dacă întruparea si patimile Fiului lui Dumnezeu au 
fost pentru mântuirea noastră sau cum văd eu Biserica, dacă 
cred sau nu în aceasta şi în tainele ei, nu-mi pot închipui ce 
prostii aș fi putut răspunde. lată şi un exemplu : 

„Odată, bunica mea, care totdeauna ţinea post, m-a certat 
pentru că eu nu posteam: 

«- Eşti tânăr si puternic, nu e greu pentru tine să postesti. 
De ce până si un lucru atât de uşor, pe care ni l-a lăsat Biserica, 
nu vrei să-l faci ?» 

«- Acest lucru, bunico, nu are rost», i-am răspuns. «Voi 
mâncaţi de post pentru că v-aţi obişnuit, dar nimeni din voi 
nu o face înțelegând de ce». 

«- De ce crezi că nu are rost să postesti ?» 


«- Ce importanță are pentru Dumnezeu dacă eu mănânc 
slanina sau peşte afumat ?» 


14 


Astfel de gânduri „profunde“ avea un om educat în ceea 
ce priveşte semnificaţia postului ! 

«- Ce sunt aceste vorbe pe care le spui ?» a continuat 
bunica. «Şi cum poţi să zici că aceasta e o prostie, de vreme 
ce şi Domnul nostru a postit ?»“. 

Asta m-a impresionat mult, şi doar cu ajutorul bunicii 
mi-am adus aminte că, într-adevăr, aşa scrie în Evanghelie. 
După cum vedeţi, nu cercetam să aflu că Însuşi Mântuitorul 
nostru a postit, şi cu toate acestea mă împotriveam. Dar să 
nu se gândească cititorul că eram puţin mai serios decât alţi 
tineri din anturajul meu. Încă un exemplu: 

„Cineva l-a întrebat pe un cunoscut de-al meu cu care 
lucram împreună, dacă el crede că Hristos este totodată 
Dumnezeu si om. Acela a răspuns că este credincios, dar din 
discuţie a reieşit clar că neagă Învierea lui Hristos. 

«- lartă-mă - i-a zis o femeie - dar e de neînțeles ceea ce 
spui. Ce crezi că s-a întâmplat după aceea cu Hristos ? Dacă 
tu crezi că acesta este Dumnezeu, atunci cum poți să spui că 
a încetat să existe ?» 

Noi toti aşteptam să ne dea o replică inteleapta, să ne 
prezinte vreo nouă teorie despre moarte sau să ne dea vreo 
nouă tâlcuire a acestui eveniment. Însă n-a fost aga. Ne-a zis 
simplu: «Vai, la asta nu m-am gândit». 





























II. 


Asemenea prostii aveam şi eu in minte. Aş fi putut să 
spun că, după părerea mea, cred aşa cum trebuie în 
Dumnezeu. Credeam că este Fiinţă, că este Persoană 
atotputernică si veşnică. Eram de acord că omul a fost 
plăsmuit de Acesta, dar nu credeam în viaţa de după moarte. 
Si vu, la fel ca prieicaui meu de mai sus, nu înțelegeain că 
am o astfel de idee greșită despre moarte, până ce o întâmplare 
mi-a arătat aceasta. Şi asta este încă o dovadă a legăturii 
noastre superficiale cu religia în general, şi îndeosebi a 
neatentiei mele in ce priveşte viața duhovnicească. 

S-a întâmplat să cunosc un om serios şi foarte învăţat. Îl 
simpatizam mult. Acela trăia singur şi îl vizitam deseori. 
Odată, când m-am dus să-l văd, l-am găsit la biroul lui citind 
o carte de invataminte creştineşti. 

„- Ce înseamnă asta, Prohor Alexandrovici (aşa se numea 
cunoscutul meu), vreţi să vă faceţi dascăl?“ l-am întrebat cu 
o vădită curiozitate, privind cartea pe care o citea. 

„- Nu, dragul meu! Ce spui, dascăl? Măcar de-aş putea 
să devin un bun elev, nu dascăl. Trebuie să mă pregătesc 
pentru examene. Vremea se apropie. Vezi tu, părul meu se 
albeşte din ce în ce mai mult, odată cu trecerea zilelor. În 
orice clipă pot fi chemat“, mi-a răspuns zâmbind. 

Nu am luat în serios cuvintele lui. Întrucât era om educat 
şi citea mult, credeam că vrea să caute în cateheză vreo 


informaţie. Dar el a început să-mi explice exact ceea ce 
spusese: 

„- Citesc diferite lucrări contemporane şi întâlnesc în 
ele multe lucruri greşite, de aceea cercetez lăuntrul meu ca 
să nu deviez de pe calea cea dreaptă. Pentru că la sfârşitul 
vieţii noastre ne aşteaptă examenele, cu adevărat grele, mai 
ales că nu există posibilitatea să le dăm a doua oară“. 

„ Credeţi în toate astea?“ 

„Dar cum aş putea să nu cred? Spune-mi sincer, ce-o să 
se întâmple cu mine? Mă voi dizolva asa simplu şi voi deveni 
tarana? Şi dacă nu va fi aşa? Atunci nu cumva există ipoteza 
să fiu chemat şi judecat pentru faptele mele? Am trăit 
conştient şi, de asemenea, conştient am săvârşit păcatele 
mele...“ 

„- Nu înţeleg, domnule Prohor Alexandrovici, cum s-a 
sădit în dumneavoastră credinţa in viata de după moarte? 
Părerea mea este că omul moare şi toate se termină, punem 
punct la toate. Îl vezi nemișcat şi fără suflare, putrezind si 
descompunandu-se. Cum putem vorbi de vreo forma de viaţă? 
i-am spus eu, exprimându-mi ideile“. 

„- lartă-mă, dar despre Lazăr, cel ce a stat patru zile în 
mormânt ce vom spune? Învierea lui este un eveniment 
neîndoielnic. Acela era om la fel ca mine şi a fost creat din 
aceeaşi materie“. 

ÎI priveam şi nu puteam să-mi ascund mirarea. E posibil 
ca un om atât de educat să creadă în asemenea bazaconii? 
Prohor Alexandrovici m-a privit la rândul lui cu atenţie şi 
apoi m-a întrebat cu voce joasă: 

„- Nu cumva eşti necredincios?“ 

„- Nu, de ce? Eu cred in Dumnezeu“, i-am răspuns. 

„- Şi totuşi, în viața de după moarte, pe care ne-o dezvăluie 
Evanghelia, nu crezi. Astăzi fiecare îl înțelege in mod diferit 
pe Dumnezeu, iar revelaţia dumnezeiască e întoarsă și tâlcuită 
de fiecare după dorinţa lui. Există încă şi raţiunea omenească. 
În aceasta, zice, trebuie să credem oricum, în aceea putem să 
nu credem, iar în cealaltă nu există nici un motiv să credem! 
Ca şi când ar fi mai multe adevăruri, nu unul singur. Si nu 
pricep că în cazul acesta ei cred în ceva care este produsul 
gândurilor şi închipuirii lor, astfel că nici nu se poate vorbi de 
credinţă în Dumnezeu“. 

„- Putem însă să credem în toate? Uneori întâlnim lucruri 
ciudate...“ 

„- Vrei să zici neintelese?“ Străduieşte-te să te înţelegi 
pe tine însuți. Nu vei putea. Trebuie să pricepi că pricina esti 
tu însuţi. Încearcă să vorbeşti cu un om simplu despre 
tetragonismul cercului sau despre alte probleme de 
matematică superioară. Acela nu va înțelege nimic. Asta însă 
nu înseamnă că trebuie să desfiintam ştiinţa. Desigur, e mai 
uşor să respingem ceva, dar de cele mai multe ori nu iese 
nici un rezultat din aceasta. 

Gândeşte-te puţin cât de ilogic e ceea ce spui. Zici că 
crezi în Dumnezeu, dar în viața de după moarte nu crezi. 
Dumnezeu însă nu este Dumnezeul morţilor, ci al celor vii. 
Altfel ce Dumnezeu este Acesta? De altfel, despre viaţa de 
dincolo de mormânt a vorbit însuşi Hristos. E posibil să fi 
minţit? Nimeni însă, chiar şi cei mai aprigi duşmani ai Lui 
nu au putut să-L invinovateasca că a predicat minciuni. 
Atunci din ce motiv a venit Acesta pe pământ şi a suferit 
atâtea patimi. Din ce motiv, te întreb, dacă noi ne 
descompunem si devenim tarana? 

Nu, nu poţi continua să gândeşti în acest fel. Trebuie să te 
corectezi cu orice preţ - a zis plin de zel. Trebuie să pricepi cât 
de important este acest lucru. Dacă vei dobândi o înţelegere 
bună a acestei probleme, viaţa ta se va schimba. Se va întâmpla 
în tine, într-un fel, o revoltă morală. Şi ideile rezultate din 
această schimbare te vor sprijini şi totodată te vor mângâia. 
Vor fi pentru tine un sprijin în lupta zilnică“. 


III. 


Vedeam ca in cele spuse de Prohor Alexandrovici exista 
o logică. Însă această discuţie scurtă nu a putut să mă 
convingă să cred în ceea ce mă obisnuisem să nu cred până 
acum. Ceea ce a reuşit a fost doar să-mi descopere această 
părere a mea pe care nu o spusesem nimănui, pentru că nu 
mă gândisem niciodată serios la această problemă. 

Dar pe Prohor Alexandrovici îl neliniştea foarte mult 
această poziţie a mea. Iarăşi şi iarăşi, în acea seară, s-a întors 
la această temă. Când m-am ridicat să plec mi-a dat să citesc 
câteva cărți din bogata lui bibliotecă şi mi-a spus: 

„- Citeşte-le neapărat! Trebuie să ieşi din această stare. 
Sunt sigur căci cu mintea pe care o ai, vei înţelege repede că 
nu există nici un motiv ca să nu crezi în viața de după moarte. 
Însă trebuie să crezi nu numai cu mintea, ci şi cu inima, căci 
altfel această credinţă a ta va dura cel mult o zi, apoi se va 
stinge. Mintea noastră este o sită. Nu rămâne în minte, 
întrucât locul unde sunt păstrate se găseşte în altă parte“. 


19 





















































Am citit cărțile pe care mi le-a dat. Nu ţin minte dacă le-am 
citit pe toate. Însă obisnuinta era mai puternică decât logica. 
Toate cele scrise în aceste cărți erau foarte convingătoare. 
Erau dovezi puternice şi eu nu mă puteam împotrivi catusi 
de puțin acestora, deoarece cunoştinţele mele în probleme 
de religie erau foarte limitate. Dar asta nu m-a făcut să-mi 
schimb convingerile. 

Mi-am dat seama că se poate ca convingerile mele să fie 
ilogice. Am crezut în totalitate că ceea ce scria în cărți era 
adevărat. Si totuşi, nu eram încredinţat că există viața de 
după moarte. Pentru mine moartea era sfârşitul definitiv al 
existenței umane. 

A trecut un timp de la discuţia pe care am avut-o cu 
Prohor Alexandrovici, despre care am vorbit mai sus. Din 
păcate, a trebuit să plec din oras si să mă indepartez de el. 
Nu l-am mai întâlnit niciodată. Poate că acesta, întrucât era 
om credincios, inteligent, foarte simpatic şi cu principii 
statornice, ar fi putut să mă ajute să vad în mod diferit viața 
mea şi în general existența umană și să mă facă să-mi schimbe 
părerea mea greşită despre moarte. Însă Prohor Alexandrovici 
nu mai era lângă mine şi nici altul nu s-a găsit în locul lui 
care să mă poată călăuzi. Fiindcă eram tânăr si, desigur, nu 
foarte serios, cum am spus, nu mă preocupau deloc aceste 
probleme şi am uitat repede cele pe care mi le-a spus Prohor 
Alexandrovici şi l-am uitat şi pe el... 

IV. 


Au trecut mulţi ani. E o ruşine pentru mine, şi totuşi trebuie 
să mărturisesc că nu m-am schimbat mult în aceşti ani. Eram 
deja om de vârstă mijlocie însă nu pot spune că începusem 
să dau mai multă importanţă vieţii mele. Nu pricepusem 
rostul existenței umane. Nu mă străduiam deloc să mă înţeleg 
pe mine, să încerc să aflu cine suni. Continuam să vad viața 
sub prisma trăirii de zi cu zi, cum de altfel o vedeau cei mai 
multi semeni de-ai mei. 

Şi în legătura mea cu religia se întâmpla acelaşi lucru. 
La fel ca în anii tinereţii mele, nu eram nici ateu, dar nici 
credincios conştiincios. O dată pe an mergeam la Biserică 
pentru a mă spovedi şi împărtăşi. Aşa de credincios eram! 
Nu mă preocupau deloc problemele religioase şi nici nu 
puteam să înțeleg cum e posibil ca acestea să aibă vreun 
interes pentru cineva. Cunoştinţele pe care le aveam despre 
religie erau foarte puţine însă credeam că le ştiu pe toate şi, 
desigur, foarte bine. Toate mi se păreau atât de simple şi 
uşor de înţeles şi, prin urmare, pentru un om educat nu exista, 
după părerea mea, nici o nevoie să-şi obosească mintea cu 
ele. 

Aceasta era o opinie foarte uşuratică însă foarte 
răspândită în rândurile oamenilor învăţaţi din vremurile 
acelea. Şi era de la sine înţeles că în astfel de condiţii nu 
putea exista nici un progres în credinţă... 

V. 


Odată am fost trimis în interes de serviciu în oraşul K. 
şi, acolo, m-am îmbolnăvit serios. Nu aveam nici o rudă sau 
pe cineva care ar fi putut să mă îngrijească şi de aceea am 
fost nevoit să merg la spital. Medicii mi-au spus că am 
pneumonie. În primele zile m-am simţit destul de bine, încât 
am început să mă gândesc că nu trebuia să vin la spital pentru 
un lucru atât de neînsemnat. Însă boala înainta şi febra a 
început iute să crească... 

Cu cât boala se intetea, cu atât mă simţeam mai râu. 
Existau momente când din cauza febrei nu vedeam nimic în 
jurul meu. Cu toate acestea, pe toată durata bolii, nu m-am 
gândit niciodată la moarte. Şi asta pentru că totdeauna mă 
consideram un om foarte tare şi puternic. Niciodată, înainte, 
nu mă îmbolnăvisem grav, şi pentru mine erau necunoscute 
acele gânduri despre moarte pe care bolile grave le 
plăsmuiesc în minţile oamenilor. 

Eram sigur că mă voi însănătoşi grabnic şi îl întrebam 
întruna pe medic, când îmi punea termometrul, dacă febra 
creşte ori scade. Dar febra a crescut până la un anumit punct 
şi acolo s-a oprit şi nu a mai coborât. Întotdeauna. la 
întrebarea mea, medicul răspundea: „40,9“; „41“; „40,8“. 

»- Dar e posibil, doctore, atâtea zile să fie la fel?“ îi 
spuneam eu revoltat şi în continuare îl întrebam în cât timp 
mă voi insanatosi în acest ritm. 

Doctorul vedea nerabdarea mea si încerca să mă 
consoleze. Imi spunea că, la vârsta mea si cu sănătatea bună 
pe care o am, nu există motiv să mă îngrijorez. M-a 

încredinţat că în aceste condiţii mă pot însănătoşi repede, doar 
în câteva zile. Am crezut fără nici o îndoială cele spuse de 
medic. Aşteptam cu nerăbdare ca boala mea să ajungă la 
apogeu, după care, aşa cum credeam, urma să mă fac bine. 

Într-o noapte m-am simţit foarte rău: febra a crescut 
îngrijorător şi cu greu puteam respira. Dar de dimineaţă starea 
mea s-a schimbat. Dintr-o dată m-am simţit mai bine, atât de 
bine încât am putut să dorm. Când m-am trezit, primul lucru 
care mi-a trecut prin minte au fost chinurile pe care le-am 
îndurat noaptea trecută. „Cred că acesta a fost apogeul bolii - 
m-am gândit. Poate că acum febra va scădea şi pneumonia 
va trece“. 

Când am văzut că în camera vecină a intrat un infirmier 
tânăr, l-am chemat şi l-am rugat să-mi pună termometrul. 

„- Se pare că încet-încet vă reveniti, domnul meu - a zis 
zâmbind, după ce s-a uitat la termometru. Nu mai aveţi febră, 
temperatura este normală“. 

„- Serios?“ l-am întrebat vesel. 

„- Poftim, puteţi să vă convingeti singur: 37,1. Mi se pare 
că nici tusea nu v-a deranjat mult în timpul nopții“. 

Într-adevăr, doar atunci mi-am dat seama că în timpul 
nopţii, după ora 12% nu am mai tuşit, cu toate că băusem 
ceai cald şi mă mişcasem in pat, lucru care altădată îmi 
provoca tuse. 

La ora nouă a venit medicul. L-am informat că noaptea 
nu mă simtisem bine şi că, după părerea mea, noaptea trecută, 
boala ajunsese la vârf. l-am spus, de asemenea, că mă simt 
bine, încât de dimineaţă am putut să dorm câteva ore. 

„- Foarte bine“, mi-a spus el, apropiindu-se de masuta 
pe care se găseau nişte hârtii ce voia să le vadă. 

„- Scuză-mă, doctore, să pun termometrul? - l-a întrebat 
în acea clipă infirmierul. Domnul nu are febră, temperatura 
lui e normală“. 

„- Normală?“ l-a întrebat îndată medicul pe infirmier, 
ridicându-şi capul şi luându-şi privirea de pe hârtii. Uitatura 
îi era plină de nedumerire. 

„- Desigur, chiar acum am măsurat-o“. 

Medicul i-a spus să-mi pună din nou termometrul şi chiar 
el s-a îngrijit să-l aşeze corect. De data aceasta temperatura 
nu a mai ajuns până la 37 de grade: s-a oprit la 36,8. 

Atunci medicul a scos din buzunar un termometru al 
lui, l-a privit cu atenţie să se incredinteze că funcţionează şi 
mi l-a pus. Şi acest termometru a arătat la fel ca primul. 

Spre marea mea surprindere, medicul nu s-a bucurat 
deloc de acest rezultat, nici nu s-a ostenit să-mi zâmbească 
vreun pic. A făcut câteva mişcări mecanice în jurul mesei şi 
a ieșit din cameră. Peste un minut am auzit telefonul sunând 
în biroul lui. 


VI. 


Peste puţin timp, în camera mea a venit medicul şef al 
spitalului. Împreună cu medicul meu, m-au ascultat şi m-au 
consultat cu atenţie. Le-au ordonat infirmierilor să-mi pună 
imediat un plasture pe spate. Au scris o rețetă şi au trimis un 
infirmier la farmacie, spunându-i să pregătească repede 
medicamentul. 

„- De ce, doctore, acum când mă simt bine, îmi puneţi 
plasture pe spate?“ l-am întrebat pe medicul şef. 

Se pare că l-am enervat prin această întrebare. Mi-a 
răspuns revoltat: 

„- Of, Doamne! Nu putem să te lăsăm în voia soartei 
numai pentru că acum te simţi mai bine! Trebuie să scoatem 
afară toate mizeriile care s-au adunat în tine în toată această 
perioadă“. 

Trei ore mai târziu, medicul meu m-a vizitat din nou. 

A controlat plasturele ce-l aveam pe spate şi m-a întrebat 
de câte ori am luat medicamentul. 

„- De trei ori!“ i-am răspuns. 

„- Ai tugit?“ 

„- Nu“, i-am răspuns. 

„ Nici o singură data?“ 

„-Deloc“. 

„- Spune-mi, te rog -l-am întrebat pe infirmierul care se 
afla aproape mereu lângă patul meu - ce conţine acest 
medicament? Îmi provoacă vomă“. 

„ Conţine diferite substanţe expectorante“, mi-a zis. 

Aici m-am comportat întocmai cum se comportă 
negativiştii contemporani când e vorba de probleme de 
credință. Cu toate că nu intelegeam nimic, îi criticam în gând 
pe doctorii mei care mi-au dat acest medicament pe când eu, 
după părerea mea, nu aveam deloc nevoie de el“. 

VII. 


După o ora si jumătate, în camera mea au intrat din nou 
medicii. De data asta erau trei: doi erau de-ai noştri iar al 
treilea era străin, om bine făcut şi important. M-au consultat 
timp îndelungat. Au adus şi un tub de oxigen. 

„- La ce-mi trebuie asta acum?“ i-am întrebat. 

„= Ne trebuie pentru a-ţi aerisi puţin plămânii. Mi se pare 
că aceştia s-au prăjit de la febră“ - mi-a zis medicul străin. 

„- Spuneti-mi, doctore, ce ati găsit în spatele meu de vă 
preocupaţi încontinuu de acesta? De trei ori l-ați consultat şi 
tot mi l-aţi acoperit cu plasture“. 

Mă simțeam mult mai bine decât zilele trecute. Prin 
mintea mea nu trecea nimic trist. Nimic din ce se întâmpla 
în jurul meu nu mă făcea să-mi dau seama de adevărata mea 
stare. Chiar şi prezenţa doctorului străin o consideram ca un 
control sau ceva asemănător. Nici nu mă gândisem că l-au 
chemat special pentru mine, deoarece starea sănătății mele 
cerea convocarea unei comisii medicale. Această întrebare 
am spus-o cu voce atât de liniştită şi încrezătoare, încât nici 
unul dintre medici nu a îndrăznit, nici măcar prin gesturi, să 
mă facă să înţeleg catastrofa care se apropia. Şi într-adevăr, 
cum să-i explici unui om plin de speranţe că i-au mai rămas 
doar câteva ore de viaţă? 

„- În clipele acestea este neapărat necesar să vă ingrijim“, 
mi-a răspuns nelămurit medicul. 

Dar şi acest răspuns al lui l-am tâlcuit pozitiv. Adică m-am 
gândit că acum, după ce am trecut de apogeul bolii şi puterea 
ei a început încet-încet să scadă, e momentul cel mai potrivit 

în care trebuie să folosim toate mijloacele pentru a izgoni 
definitiv boala şi să ajutăm organismul să-şi restabilească 
sănătatea. 


VIII. 


Îmi aduc aminte că în jurul orei patru m-au cuprins 
frigurile şi, pentru a mă încălzi, m-am înfăşurat într-o pătură. 
Dintr-o dată m-am simţit foarte rău. 

Am strigat un infirmier. S-a apropiat de mine, mi-a ridicat 
capul de pe pernă şi mi-a dat bidonul cu oxigen. Apoi a apăsat 
butonul soneriei şi în câteva minute în cameră a intrat 
alergând infirmierul şef şi, puţin mai târziu, unul după altul 
cei doi medici ai mei. 

Poate că, într-un alt moment, această adunare neobişnuită 
a întregului personal al spitalului în jurul patului meu, dar şi 
timpul scurt în care s-au adunat, mi-ar fi provocat uimire şi 
nedumerire, fără îndoială. Acum însă am rămas complet 
nepăsător de acest eveniment, ca şi când nu ar fi avut legătură 
cu mine. 

O schimbare ciudată s-a întâmplat deodată cu mine! Pe 
când în urmă cu un minut eram plin de viaţă, acum, chiar 
dacă le vedeam pe toate şi eram pe deplin conştient de ceea 
ce se petrecea în jurul meu, simţeam totuşi o atât de mare 
nepăsare şi înstrăinare, încât e greu să le descriu. E de 
neînțeles pentru o faptura vie. 

Toată atenţia mi s-a adunat asupra sinelui meu. Şi aici 
am observat o senzaţie ciudată, un fel de despartitura. Eram 
pe deplin conştient de mine însumi şi aveam simţurile curate 

însă totodată vedeam sinele meu cu atâta nepăsare, ca şi când 
mi-aş fi pierdut complet simțurile. 

L-am văzut, de pildă, pe medicul meu cum îmi ridică 
mâna ca să-mi măsoare pulsul. Vedeam şi intelegeam ceea 
ce face, dar nu simţeam atingerea lui. Îi vedeam pe medicii 
care m-au ridicat pe pat şi îmi puneau ceva pe spate. Acolo, 
în spatele meu, a apărut boala. Îi vedeam şi intelegeam ce 
fac, însă nu simţeam nimic si nu pentru că-mi pierdusem 
simţurile, ci pentru că ceea ce făceau nu mă interesa. Eu mă 
închisesem undeva în adâncul lăuntrului meu şi nu auzeam 
şi nu urmăream nimic din ceea ce-mi făceau. 

Ca şi când aş fi descoperit în mine două existente: una, 
cea mai importantă, care era ascunsă în adâncul meu, şi 
cealaltă, partea exterioară a existenţei mele, care avea 
neîndoielnic o mai mică importanţă. Si, acum, parghia de 
legătură care le unea a ars şi s-a topit, şi acestea două s-au 
despărţit. Pe una dintre existente, cea mai tare, o simțeam 
intens, iar faţă de cealaltă, cea mai slabă, eram total nepăsător. 
Această parte slabă era trupul meu. 

Pot spune că înainte cu câteva zile m-ar fi surprins 
descoperirea persoanei mele interioare, necunoscută până 
atunci, care însă o întrecea cu mult pe cealaltă jumătate 
exterioară şi care, după părerea mea, era singura componentă 
a omului şi căreia acum nu-i dădeam nici o atenţie. 

Această stare era foarte ciudată: eram viu, şi le vedeam, 
le auzeam, şi le intelegeam pe toate, şi cu toate acestea nu 
vedeam si nu pricepeam nimic, stăpânit de această înstrăinare 
ce mă cuprinsese. 

IX. 


Medicul m-a intrebat ceva. L-am auzit si am inteles ce 
m-a întrebat dar nu i-am răspuns. Nu i-am răspuns deoarece 


-pentru mine nu exista nici un motiv să vorbesc cu el. Acesta 


se îngrijea şi se neliniştea pentru mine, însă pentru acea 
jumătate din mine căreia nu-i mai dădeam nici o importanţă. 

Dar dintr-o dată această jumătate m-a făcut să-i dau 
atenţie! Şi asta s-a întâmplat foarte brusc şi într-un mod 
neobișnuit. 

Am simţit deodată că o putere mă trage în jos. În primele 
minute simţeam ca şi când aş fi avut atârnate greutăţi de 
toate membrele corpului, iar mai târziu, această putere a 
crescut atât de mult încât cuvântul „greutate“ nu poate 
exprima acea presiune pe care o simţeam. În acest caz 
funcţiona o altă lege a atracției, cu putere de mii de ori mai 
mare decât cea obișnuită. 

Mi se părea că fiecare membru al corpului meu, fiecare 
fir de păr, fiecare venă şi fiecare celulă sunt atrase de o astfel 
de putere mare căreia nu puteai să i te împotriveşti, aşa cum 
un magnet foarte puternic atrage bucăţile de fier. 

Însă această senzaţie, cât era ea de mare, nu mă împiedica 
să cuget şi să înţeleg tot. Îmi dădeam seama de ciudatenia 
acestei stări, aveam şi simţul realităţii, adică ştiam că mă 
aflu întins în pat, că sunt într-o cameră de la etajul al doilea 
şi că sub ea există o altă cameră. Dar totodată eram sigur că 
dacă mai jos existau nu una, ci zece camere, una peste alta, 
şi acestea s-ar fi deschis ca să trec... . Încotro? 

Jos, în adâncul pământului. 

Da, în adâncul pământului. De aceea voiam să mă întind 
pe podea şi m-am străduit să fac asta. 


X. 


„- Îşi dă sufletul“, l-am auzit pe doctor spunând. 

Întrucât nu vorbeam şi eram concentrat la mine însumi, 
privirea mea nu exprima nimic şi era rece. Medicii credeau 
că mi-am pierdut simţurile şi de aceea vorbeau deschis. Dar 
eu intelegeam foarte bine tot-ce spuneau. 

- „ Îşi dă sufletul! Moarte - m-am gândit eu când am 
auzit ce spunea medicul. Într-adevăr, e posibil ca eu să mor? 
- spuneam în mine. Dar cum, de ce?“ Nu puteam să-mi explic 
acest lucru. 

Deodată mi-am adus aminte de părerile unor oameni de 
ştiinţă, pe care le citisem cândva, care cercetau dacă într-adevăr 
moartea e dureroasă. Am închis ochii şi m-am concentrat la 
ceea ce se petrecea în mine. 

Dureri trupesti nu aveam si totuşi sufeream şi mă 
chinuiam. De ce, care era cauza durerii? Ştiam de ce boală 
mor. Nu cumva mă îneca boala si asta împiedica funcţionarea 
normală a inimii mele si de aceea sufeream? Nu ştiu, poate 
că pentru medici aceasta era cauza morţii care se apropia. 
Dar asta nu mă preocupa. Lumea aceasta cu medicii şi toti 
oamenii ei era de-acum străină pentru mine. Singurul lucru 


pe care-l simțeam era acea atracţie puternică despre care am 
vorbit mai sus. 

Simteam că, în fiecare clipă, atracţia aceasta devenea mai 
puternică şi că, în curând, mă voi apropia şi voi atinge acel 
magnet care mă atrage. 

Ştiam că, îndată ce-l voi atinge, mă voi uni cu el Şi nici 
o putere lumească nu mă va putea despărți de acesta. Întreaga 
mea fiinţă se împotrivea. Simteam că nu e posibil să mă unesc 
pe de-a-ntregul cu el, că ceva o să rămână liber şi acest ceva 
se străduia din toate puterile să se îndepărteze de acel centru 
de atracție. Tocmai această luptă care se dădea în mine îmi 
provoca dureri şi mă chinuia. 


XI. 


Desigur, semnificaţia vorbei „îşi dă sufletul“, pe care 
am auzit-o din gura medicilor, îmi era cunoscută. Dar acum 
toate în mine se schimbaseră. 

Dacă auzeam aceste cuvinte atunci când cei trei medici 
mă consultau, sigur m-aș fi speriat. De asemenea, e lucru 
sigur că, dacă în mine nu s-ar fi petrecut această schimbare 
ciudată şi aş fi continuat să rămân în starea dinainte, aș fi 
tâlcuit diferit ceea ce se întâmpla acum cu mine. Acum însă, 
cuvintele medicului mi-au provocat o oarecare uimire, dar 
nu frică. Nu simțeam frica pe care oamenii o simt de obicei 
când se gândesc la moarte. Explicaţia stării în care mă aflam 
nu se potrivea deloc cu părerile pe care le aveam în viața 
dinainte. 

„Asta este! Pământul mă trage în jos (m-am gândit) şi 
acest lucru era acum limpede pentru mine. Nu mă trage însă 

pe mine, ci ceea ce mi-a dat pentru o perioadă de timp. 
Pământul îmi trage trupul sau trupul de unul singur vrea să 
meargă in pamant?“. 

Ceea ce mai înainte mi se părea foarte normal şi sigur, 
adică faptul că după moarte mă voi descompune şi voi deveni 
țărână, acum mi se părea ilogic şi contrar legilor naturii. 

„Nu, nu voi pieri cu totul!“, am strigat tare si am încercat 
să scap de această putere care mă atrăgea, şi deodată am 
înțeles că nu mai simt acea atracţie. 

Mi-am deschis ochii. În minte mi s-au întipărit cu de- 
amănuntul tot ce am văzut în acea clipă. 

Am văzut că stau singur în mijlocul camerei. În dreapta 
mea am văzut personalul spitalului care se adunase în jurul 
patului meu, formând un semicerc. Medicul şef stătea cu 
mâinile la spate şi privea cu atenţie ceva pe care eu nu puteam 
să văd pentru că ceilalți mă împiedicau. Lângă el stătea un 
medic bătrân, aplecat puţin în faţă, care ţinea în mâini un tub 
cu oxigen și nu ştia ce să-i facă, să-l scoată afară sau să-l 
lase în cameră, în cazul că va trebui. Un alt medic, tânăr, era 
aplecat şi ţinea ceva pe care nu puteam să-l văd căci umărul 
lui mă împiedica, am văzut doar un colţ din perna mea. 

Acest lucru mi s-a părut ciudat. Acolo unde stătea 
mulțimea aceasta de oameni era patul meu. Ce le atrăgea 
oare acum atenţia, ce priveau cu toţii, de vreme ce eu nu mai 
eram acolo, ci stăteam în mijlocul camerei? 

M-am apropiat şi m-am uitat acolo unde priveau toti 
acești oameni: în locul acela, întins pe pat, mă aflam eu. 

XII. 


Nu m-am speriat când mi-am văzut trupul întins pe pat, 
eram nedumerit însă, cum se poate întâmpla aşa ceva! 
Simteam că sunt în același timp şi aici şi acolo. 

Mi-am privit corpul. Nu încăpea îndoială că acela eram 
eu, exact aşa cum fusesem înainte. 

Am vrut să-mi apuc mâna stângă cu cea dreaptă. Dar au 
trecut una prin cealaltă. Am încercat să-mi apuc mijlocul cu 
mâinile şi iarăşi mâinile mi-au trecut prin corp, ca şi când în 
locul lui ar fi tost un gol. 

Acest fapt mi-a produs mare uimire. Voiam să mă ajute 
cineva să înțeleg ce se întâmplă. Am făcut doi-trei paşi ca 
să-mi întind mâna şi să-l ating pe doctor. Însă aveam senzaţia 
că pasesc oarecum ciudat; picioarele mele nu călcau pe podea. 
Cu toată straduinta depusă, mâna mea nu a reușit să-l atingă 
pe medic. Îmi rămâneau doar 10-15 centimetri până să-l ating, 
totuşi nu am reuşit. 

Am încercat să mă sprijin bine pe podea. Corpul mă 
asculta şi cobora jos însă îmi era cu neputinţă să stau pe 
podea. Și în acest caz îmi rămânea o distanţă foarte mică dar 
nu puteam în nici un chip să o ating. 

Atunci mi-am adus aminte de o împrejurare. Cu câteva 
zile în urmă am văzut cum o infirmieră, ca să protejeze 
medicamentul meu, a băgat sticluta in care era păstrat într-o 
cană cu apă rece. Însă pentru că în cană era multă apă şi 
pentru că sticluta era foarte uşoară, s-a ridicat imediat la 
suprafaţă. Infirmiera, pentru că nu a priceput ce se întâmplă, 
a încercat încă de două ori să introducă sticluta în cană. O 

ținea cu degetul însă îndată ce şi-l ridica, sticluta revenea la 
suprafaţa apei. 

Cam același lucru se întâmpla şi cu mine în starea în 
care mă aflam. Acum pentru mine aerul era foarte dens. 


XIII. 


Dar la urma urmei ce se întâmplă? 

L-am strigat pe doctor. Însă atmosfera din jurul meu era 
deja foarte diferită: nu putea nici măcar să-mi transmită 
vocea. Atunci am înţeles totala mea despărțire de mediul în 
care mă găseam, singurătatea mea ciudată, şi m-a cuprins 
panica. Era cu adevărat groaznică această însingurare. Atunci 
când omul se pierde în pădure sau naufragiază în largul mării, 
sau e înconjurat de flăcări, sau se află în temniţă, niciodată 
nu-şi pierde speranța. Ştie că poate fi auzit. Ştie că, dacă 
cineva va auzi strigătele lui, il va ajuta. Singurătatea lui va 
ține doar până în clipa când va vedea o făptură vie. Va intra 
gardianul în celula lui şi îi va putea vorbi, îi va spune ce vrea 
şi acela îl va înţelege. 

Dar să vezi în jurul tău oameni, să îi auzi şi să îi înţelegi 
ce spun, şi totodată să ştii că în nici un chip nu vor auzi 
glasul tău şi că nu vei primi ajutor în caz de nevoie, de o 
asemenea singurătate ti se ridică părul în cap şi îţi îngheaţă 
sângele în vene. 

E preferabil să te găseşti pe vreo insulă pustie decât să 
simți o astfel de singurătate. Acolo vei putea cel puţin să 
vorbeşti cu natura. 

Mie numai această lipsă a posibilităţii de a vorbi cu lumea 
din jur, care nu e firească pentru om, îmi provoca o asemenea 
frică şi senzație de neputinţă, pe care omul cred că în nici o 
altă împrejurare nu o poate simţi şi care este greu să fie 
descrisă în cuvinte. 

Însă eu nu renuntam; încercam în diferite feluri să-i fac 
să mă bage în seamă, dar toate străduinţele mele nu au dus la 
nici un rezultat şi m-au condus la disperare totală. „E posibil 
să nu mă vada?“ mă gândeam disperat. M-am apropiat iarăşi 
şi iarăşi de oamenii care stăteau în jurul patului meu. Dar 
niciunul din ei nu s-a întors şi nu m-a observat. Priveam 
nedumerit corpul meu şi nu puteam pricepe de ce nu mă 
vedeau, eram la fel ca înainte. Însă când am încercat din nou 
să mă ating, mâna nu a întâlnit altceva decât aerul. 

„Nu sunt fantomă, am simţul deplin al realității, corpul 
meu este real, nu e o nălucă înșelătoare“, mă gândeam si m-am 
privit iarăşi, cu atenţie. Nu încăpea îndoială că trupul meu 
era adevărat, căci vedeam clar şi cele mai amănunțite părți 
ale lui. Infatisarea exterioară rămăsese aceeași, însă probabil 
că însușirile i s-au schimbat; era imposibil să îl ating, iar 
aerul din jur devenise foarte dens pentru corpul meu şi nu-i 
îngăduia să aibă legătură cu lucrurile. 

„Trup duhovnicesc. Cred că aşa se numește acesta, mi-a 
trecut prin minte. Însă (de) ce s-a întâmplat cu mine?“ mă 
întrebam, încercând să-mi aduc aminte de stări asemănătoare 
şi schimbări ciudate petrecute oamenilor bolnavi... 

XIV. 
„- Nu mai putem face nimic! Totul s-a terminat!“ a zis 
cu deznădejde în acea clipă unul dintre medici, plecând de 
lângă patul unde se afla celălalt trup al meu. 

Eram tare supărat din cauză că toţi oamenii aceştia se 
preocupau de celălalt trup al meu, pe care eu nu-l simțeam 
deloc şi care pentru mine nu mai exista, şi nu băgau deloc în 
seamă acest corp prin care simţeam toate lucrurile şi care se 
chinuia de frică şi avea nevoie de ajutorul lor. 

„De ce nu mă caută? Oare ei chiar nu înțeleg că eu nu 
mă mai găsesc acolo?“ m-am gândit cu tristeţe, şi m-am 
apropiat de pat pentru a vedea acel trup al meu care atrăgea 
atenţia atâtor oameni. 

L-am privit şi atunci, pentru prima oară m-am gândit că 
ceea ce mi s-a întâmplat, în limbajul oamenilor vii, se 
numeşte moarte! Gândul acesta mi-a venit în minte deoarece 
trupul care era întins pe pat arăta ca un cadavru: era nemișcat, 
neînsufleţit, cu fața palidă ca ceara. Buzele vinete se 
încreţiseră. Asta mi-a adus aminte de alte cadavre pe care le 
văzusem altădată în viaţa mea. La prima vedere poate părea 
ciudat că doar atunci când am văzut trupul meu neînsuflețit, 
am înţeles exact ce mi s-a întâmplat. Şi totuşi dacă cercetăm 
cu grijă ceea ce simţeam în acele clipe, acest comportament 
al meu va fi înțeles. 

În mintea noastră cuvântul „moarte“ se leagă neapărat 
de dispariţia şi sfârşitul vieţii. Deci cum e posibil să mă fi 
gândit că am murit când nici măcar pentru un minut nu mi-am 
pierdut cunoştinţa, când mă simţeam viu şi aveam (desigur) 

şi însuşirea de a auzi, vedea, simți, de a mă mișca, de a gândi 
şi vorbi. De ce dispariţie poate fi vorba când mă vedeam pe 
mine foarte bine şi totodată îmi dădeam seama de lipsa de 
logică a stării în care mă aflam? Nici chiar cuvintele 
medicului „totul s-a terminat“ nu mi-au atras atenţia, nici nu 
m-au făcut să pricep ce mi s-a întâmplat pentru că ceea ce s-a 
întâmplat nu corespundea deloc cu ideea pe care eu o aveam 
despre moarte. 

Înstrăinarea de mediu şi despărțirea personalității mele 
m-ar fi putut face să tâlcuiesc acest eveniment, dacă aş fi 
crezut că există suflet şi dacă eram om credincios. Însă aceste 
condiţii nu existau. Mă călăuzeau doar simţurile mele. 
Această senzaţie, că sunt viu, era atât de limpede, încât toate 
celelalte lucruri ciudate îmi provocau doar uimire. Nu eram 
in stare să fac legătura între ceea ce simțeam si ideea obișnuită 
a morţii. Nu era posibil, fiind pe deplin conștient, să gândesc 
că nu exist. 

Mai târziu, am auzit de multe ori de la oameni 
credincioși, care nu neagă existenţa sufletului si viața de după 
moarte, că sufletul omului imediat după ce se eliberează din 
trupul stricăcios, devine prea înţelept. Nimic nu mai e 
neînțeles ori ciudat în această nouă viaţă a lui, în noul lui 
mod de existență. Nu numai că se adaptează îndată la noile 
legi ale celeilalte lumi şi la modul diferit de existență de 
acolo, dar toate acestea îi sunt atât de familiare, încât simte 
această trecere ca pe o întoarcere în patria lui adevărată şi în 
starea lui firească. Această părere se bazează mai ales pe 
faptul că sufletul este duh şi pentru duh nu pot exista limitele 
care există pentru trupul uman. 

XV. 


Din descrierea de mai sus cititorul vede că m-am mutat 
în aceasta lume nouă exact aşa cum eram, asa cum am plecat 
din lumea veche, aproape cu aceleaşi însuşiri, idei şi 
cunoştinţe pe care le aveam când trăiam pe pământ. 

Când am vrut să-mi fac simțită prezenţa, am folosit 
mijloacele pe care le folosesc de obicei toti oamenii vii, adică 
i-am strigat pe ceilalţi, m-am apropiat de ei, am încercat să-i 
ating ori să-i împing. Când mi-am dat seama că trupul meu 
are însuşiri noi, mi s-a părut ciudat. Prin urmare, regulile 
după care gândeam au rămas aceleaşi altfel nu mi s-ar fi 
părut ciudat ceea ce mi se întâmpla, şi nu as fi folosit mijloace 
obişnuite pentru a mă încredința că trupul meu există cu 
adevărat. 

Și iarăşi, când am înţeles că am murit, nu mi-am dat 
seama de schimbarea care mi s-a întâmplat, ci, fiind 
nedumerit, am numit trupul meu „duhovnicesc“; şi, deodată, 
m-am gândit că trupul care li s-a dat primilor oameni creați 
după cădere, şi despre care vorbeşte Biblia, este poate acest 
trup stricăcios care acum este întins pe pat şi care, în scurt 
timp, se va preface în țărână. 

Si acest lucru e normal. Desigur, sufletul este duh, dar 
duh care a fost plăsmuit pentru a trăi împreună cu trupul. 
Atunci cum e posibil ca trupul să fie pentru suflet închisoare 
şi legătură, să-l ia prizonier şi să-l oblige să trăiască într-un 
fel care îi este străin, prin firea lui? 

Nu trupul este locuinţa cea mai potrivită pentru suflet. 
De aceea, când sufletul vine în lumea nouă, cum s-a petrecut 

cu mine acum, se găseşte în etapa de dezvoltare şi înaintare la 
care a ajuns trăind în trup. Şi această viaţă în trup este firească 
pentru suflet. 

Desigur, dacă omul s-ar cultiva duhovniceşte în viața 
lui şi ar avea voinţă duhovnicească, atunci, în lumea aceasta 
nouă, majoritatea lucrurilor ar fi pentru el familiare şi mult 
mai bine înțelese decât de sufletul acelui om care niciodată 
în viaţa lui nu a cercetat lumea cealaltă. Și pe când primul, 
când se va găsi acolo, va fi îndată în stare, să zicem, să 
citească mai lent şi silabisind cuvintele, celălalt va trebui să 
înceapă de la alfabet, ca în cazul meu. 

Îi va trebui destulă vreme pentru a-şi da seama de ceea 
ce i se întâmplă şi pentru a cunoaşte tara în care se găseşte şi 
pe care niciodată înainte nu a vizitat-o cu cugetul. 

Când mai târziu îmi aduceam aminte de starea în care 
mă aflam, vedeam că mintea mea funcționa atunci cu atâta 
putere şi viteză încât mi se părea că nu-mi trebuia deloc timp 
pentru a mă gândi, a compara sau a-mi aminti ceva. Îndată 
ce îmi apărea ceva în față, memoria îmi traversa trecutul şi 
găsea şi scotea la suprafață chiar şi cele mai mici cunoştinţe 
pe care le aveam despre lucrul respectiv. Ceea ce cândva îmi 
producea nelămurire, acum îmi părea limpede. Uneori poate 
recunoşteam şi ceva care îmi era necunoscut, însă nu înainte 
de a-l vedea cu ochii. În aceasta consta deosebirea însușirilor 
mele, desigur, în afară de cele ce existau ca rezultat al 
schimbării firii mele. 

XVI. 


Continui acum descrierea acestei intamplari 
nemaipomenite. 

E incredibil! Însă dacă până acum această întâmplare vi 
se pare incredibilă, atunci continuarea povestirii va părea în 
ochii cititorului necredincios o poveste pe care nu are nici 
un rost s-o spunem. Da pentru cei ce vor să vadă altfel această 
povestire, însuşi simplitatea şi redarea sărăcăcioasă va fi o 
dovadă că este adevărată. Pentru că dacă aceasta ar fi fost fructul 
închipuirii mele, atunci as fi putut scrie ceva mai înțelept şi mai 
impresioiant, întrucât aici se deschide un mare câmp de acţiune 
imaginaţiei mele. 

Ce mi s-a întâmplat deci în continuare? Medicii au ieşit 
din cameră, iar cei doi infirmieri stăteau în picioare şi discutau 
despre amănuntele bolii şi morții mele. Infirmiera mai în 
vârstă s-a întors către icoană, şi-a făcut semnul crucii şi a 
spus o rugăciune foarte obişnuită în astfel de împrejurări: 

„ Fie ca sufletul lui să meargă în Împărăţia Cerurilor şi 
să aibă odihna de veci“. 

Imediat ce a spus aceste cuvinte, lângă mine au venit 
doi îngeri; pe unul l-am recunoscut era îngerul meu păzitor, 
dar pe celălalt nu l-am recunoscut’. 

M-au luat de mână si am pornit la drum, trecând direct 
prin pereţii camerei. 





l- Nici până astăzi nu ştiu cine era acest al doilea înger. Am întrebat multi 
preoți şi monahi şi odată am auzit de la un pelerin simplu că trebuie să ne 
rugăm si la „îngerul întâlnirii“. La întrebarea cine este acest înger al întâlnirii 
mi s-a răspuns scurt: „Este acela care va întâlni acolo sufletul tău“. 

XVII. 


Afară se însera şi ningea uşor. Vedeam asta, dar nu 
simţeam frigul şi, în general, nu simţeam diferența dintre 
înăuntru şi afară. Evident, unele lucruri îşi pierduseră 
semnificaţia pentru corpul meu modificat. Am început repede 
să urcăm spre înălțimi. Cu cât urcam mai sus, cu atât mai 
mult spaţiu se deschidea în faţa ochilor mei. La urmă, acest 
spaţiu a luat dimensiuni atât de mari încât m-a cuprins frica 
văzând cât de nesemnificativ eram eu în faţa acestui pustiu 
nesfârşit. 

Aici am observat noile însușiri ale vederii mele: mai întâi, 


“pe când în jurul meu era întuneric absolut, eu vedeam totul 


clar, prin urmare ochii mei aveau însuşirea de a vedea prin 
întuneric. Apoi puteam să cuprind cu vederea un spaţiu foarte 
mare, lucru care nu l-aş fi putut reuşi nicicând în viaţa mea 
pământească. Dar încă nu intelesesem că am aceste însuşiri. 
Ceea ce pricepeam e că spaţiul era în realitate mult mai mare 
decât ce vedeam eu şi că posibilitățile vederii mele erau 
limitate. Intelegeam foarte bine acest lucru si când mi-a venit 
acest gând m-a apucat groaza. 

Da, este foarte firesc pentru un om să se supraestimeze 
pe sine. Mi-am dat seama de micimea mea, că sunt o persoană 
neînsemnată, a cărei apariţie sau dispariţie va rămâne 
neobservată în această lume infinită. Însă în loc să găsesc o 
mângâiere, o siguranţă in acest.gand, mă temeam... că voi 
pierde, că lumea aceasta infinită mă va înghiţi ca pe un fir 
neînsemnat de nisip. Acest fapt cred că este un răspuns bun 
la staruintele unora care vorbesc despre legea universală a 

catastrofei, şi totodată este si o dovadă semnificativă a 
autocunoasterii omului, care se crede pe sine nemuritor, 
veşnic şi persoană nobilă! 


XVIII. 


Percepția timpului s-a stins cu desăvârşire în mintea mea. 
Nu ştiu câtă vreme am urcat spre înălțimi. Deodată s-a auzit 
o gălăgie, şi o mulțime de fiinţe înfiorătoare s-au apropiat 
iute de noi, tipand şi râzând. 

„Sunt diavoli!“ am gândit. Am înţeles foarte repede acest 
lucru şi m-a cuprins ceva ca o frică groaznică, care până 
atunci nu mi se mai întâmplase. Diavoli! Îmi închipui că as 
fi ironizat şi aş fi râs dacă cineva, cu câteva zile sau chiar cu 
câteva ore mai înainte mi-ar fi spus că ar crede în existența 
lor, ori că i-a văzut pe diavoli cu ochii lui! 

Ca un om educat din secolul al XIX-lea, prin denumirea 
„diavoli“ intelegeam înclinațiile rele şi patimile omului. De 
aceea acest cuvânt nu era pentru mine un nume, ci un termen 
ce defineşte o noţiune abstractă. Şi deodată această „noțiune 
abstractă“ a apărut în fața mea ca o persoană vie! Nici chiar 
astăzi nu pot să-mi explic cum şi de ce atunci, îndată, fără 
nici o îndoială, i-am recunoscut că sunt diavoli. Sigur însă, 
acceptarea faptului că aceştia sunt diavoli era pentru mine 
ceva complet ilogic, pentru că, dacă as fi văzut o asemenea 
apariţie într-un alt moment, aş fi zis fără şovăială că este o 
închipuire întrupată. Cu alte cuvinte, aş fi acceptat orice 
altceva, dar as fi negat că sunt diavoli. Şi nu i-as fi numit asa 

deoarece, cum am spus, credeam că „diavolul“ este un termen 
care denumește ceva ce nu poate fi văzut. 

Însă atunci am înţeles imediat că sunt diavoli şi acest lucru 
era pentru mine atât de evident, încât nu exista motiv să mă 
gândesc în vreun fel la asta. Ca şi când aș fi întâlnit ceva pe care 
îl ştiam foarte bine de mai înainte. Și întrucât, după cum am 
spus, mintea mea lucra atunci foarte repede, am înțeles îndată 
că faţa oribilă a acestor fiinţe nu era faţa lor adevărată, ci o 
mască urâtă pe care o purtau probabil cu scopul de a mă înfricoşa 
şi mai mult. Atunci s-a trezit în mine rușinea. Am simţit ruşine 
pentru mine şi pentru ființa umană în general, că aceste creaturi 
folosesc aceste mijloace pe care noi le folosim pentru copii. 
pentru a-l înspăimânta pe om care se crede pe sine atât de 
important. 

După ce ne-au înconjurat din toate părţile, diavolii strigau 
şi le cereau îngerilor să mă predea lor. Se străduiau pe toate 
căile să mă smulgă din mâinile acestora, dar nu îndrăzneau 
să o facă. Din tipetele şi urletele groaznice pe care le scoteau 
am desluşit câteva cuvinte şi de câteva ori chiar fraze întregi. 

„- Este al nostru: L-a tăgăduit pe Dumnezeu“, au strigat 
deodată toti într-un glas si în acelaşi timp s-au repezit asupra 
mea. Mi-a înghețat sângele în vene. 

„- E o minciună! Nu-i adevărat!“ am vrut să le răspund 
când mi-am revenit, însă aducerea-aminte mi-a înnodat 
limba. Într-un chip neînțeles mi-am amintit dintr-o dată o 
împrejurare neînsemnată care s-a petrecut foarte demult, în 
vremea tinereţii mele, şi pe care o uitasem definitiv. 

XIX. 


Mi-am adus aminte că în vremea când mai mergeam încă 
la şcoală, într-o zi ne-am adunat acasă la un prieten de-al 
nostru şi vorbind despre diferitele probleme şcolare, am trecut 
la discutarea unor teme mai înalte. Discutam deseori între 
noi astfel de lucruri. 

„- În general, nu-mi plac ideile abstracte - a zis un prieten 
de-al meu - și în special, în acest caz. Pot crede într-o putere 
pe care ştiinţa nu o cunoaşte până acum. Adică pot să accept 
existența ei chiar în cazul în care nu-i văd manifestările 
concrete, deoarece puterea aceasta poate fi foarte discretă, 
sau poate acționa împreună cu alte puteri şi de aceea ne este 
greu să o vedem. Dar să cred în Dumnezeu ca într-o Fiinţă 
personală în timp ce nu văd nicăieri manifestările Lui, aceasta 
este o prostie pentru mine. Mi se spune: «crede»! Dar de ce 
trebuie să cred în Dumnezeu dacă, fără nici o diferență, pot 
crede că Dumnezeu nu există? Zic bine, nu-i așa? Nu cumva 
Acesta nu există? Tu ce zici?“ m-a întrebat el. 

„- Se poate să nu existe“, am spus eu. 

Acest răspuns al meu a fost o „vorbă deşartă“. Această 
pălăvrăgeală a prietenului meu nu mă putea face să mă 
îndoiesc de existența lui Dumnezeu. De altfel, l-am urmărit 
fără să fiu atent la ceea ce spunea. Și totuşi, după cum s-a 
văzut, acest cuvânt deșert nu a fost uitat. Acum trebuia să 
mă dezvinovatesc şi să îndepărtez această acuzaţie. Astfel 
s-au adeverit spusele Evangheliei: „Pentru orice cuvânt 
desert, pe care-l vor rosti, oamenii vor da socoteală în ziua 
judecății“ (Matei 12, 36). Vom da socoteală pentru orice 

cuvânt fără folos pe care-l rostim îndemnați de vrăjmașul 
mântuirii noastre. 

Aceasta era acuzația cea mai puternică pe care mi-o 
aduceau diavolii, cerând să fiu predat în mâinile lor. Această 
acuzaţie le-a dat noi puteri şi curaj, şi scoțând tipete sălbatice 


__au început să se învârtă in jurul nostru, împiedicându-ne să 


ne continuăm drumul. 

Atunci m-am gândit la rugăciune şi am început să mă 
rog cerând ajutorul tuturor sfinților pe care îi ştiam si îmi 
veneau în minte în clipele acelea. Asta însă nu i-a speriat 
deloc pe diavoli. Eu, cel vrednic de plâns, care eram creștin 
numai cu numele, doar atunci, poate pentru prima oară, mi-am 
adus aminte de cea care se numește Apărătoarea neamului 
creştinesc. 

Sufletul îmi era foarte cutremurat şi de aceea rugăciunea 
mea către Maica Domnului a fost foarte fierbinte. Îndată ce 
am rostit numele ei ne-a acoperit o ceaţă albă care a înconjurat 
cu iuțeală această mulțime oribilă de diavoli şi, peste puţin 
timp, a ascuns-o pe de-a-ntregul de ochii mei. Însă timp 
îndelungat am auzit tipetele şi urletele lor. Dar pentru că 
vocile deveneau din ce în ce mai slabe, am înțeles că diavolii 
rămâneau în urmă. 


XX. 


Eram stăpânit de frică şi nu ştiu dacă am continuat sau 
nu mersul spre înălțimi în toată această vreme, din clipa când 
diavolii s-au apropiat de noi şi până ce ne-au lăsat. Am înțeles 

ca inaintam spre inaltimi doar atunci cand in fata mea s-a intins 
iarăși spațiul infinit. 

Peste puţin timp am văzut deasupra mea o lumină 
puternică: era ca lumina soarelui nostru, dar mult mai intensă. 
Era împărăţia luminii. 

„Da, este cu adevărat o împărăție în care lumina 
stăpâneşte nestingherită, căci această lumină nu produce 
umbră“, mă gândeam sau mai bine spus, simțeam într-un 
mod inexplicabil ceea ce până acum nu mai văzusem. „Dar 
cum poate exista lumină fără umbra?“, mi-a apărut imediat 
în minte această nedumerire, dovedind că încă mai gândeam 
după regulile lumii pământeşti. 

Dintr-o dată am intrat cu mare viteză în această regiune 
a luminii, care propriu-zis mă orbea. Mi-am închis ochii şi 
mi i-am acoperit cu mâinile. Dar asta nu m-a ajutat deloc 
deoarece lumina trecea prin mâinile mele. 

„Vai, Dumnezeul meu, ce este această lumină? Mă 
orbeste. Nu văd nimic, ca în întuneric, nu văd nimic“, am 
tipat eu, uitând că acum pot vedea în întuneric. 

Când ochii mi s-au întunecat, m-a cuprins o şi mai mare 
frică. Desigur, era firesc să mă tem, căci mă aflam într-o 
lume necunoscută. „Ce mă aşteaptă - m-am gândit - când 
voi ieşi din această lumină? Există undeva vreun sfarsit?“. 

Atunci s-a întâmplat ceva la care nu mă aşteptam. O 
voce maiestoasă şi sublimă s-a auzit de sus. Cu statornicie 
neclintită şi fără mânie, această voce a spus: „Nu e pregatit!“. 

Şi apoi... apoi mersul nostru spre înălțimi a încetat şi am 
început să coborâm cu repeziciune. Însă înainte de a ieşi din 
aceste sfere mi-a fost dat să cunosc un alt fenomen minunat. 
Îndată ce s-au auzit cuvintele de mai sus, întregul univers, 

toate creaturile au răspuns încuviințând această hotărâre. Un 
glas format din milioane de voci a răsunat în aer şi a repetat 
cuvintele acelea într-un limbaj pe care urechea nu-l poate 
descifra, dar pe care inima şi mintea omului îl înțeleg, 
exprimându-și deplina incuviintare a acestei hotărâri. Exista 
o asemenea armonie în această unire a vointelor şi în armonia 
aceasta era o bucurie asa de minunată şi nespusă, încât 
bucuriile noastre pământeşti sunt neînsemnate în fața 
acesteia. Această voce a răsunat ca un acord neasemuit şi 
sufletul meu răspunzând bucuriei înflăcărate, voia să se 
unească cu această minunată armonie universală. 


XXI. 


Nu am inteles rostul adevarat al cuvintelor acelora ca 
trebuie să mă întorc din nou pe pământ şi să trăiesc ca şi 
până atunci. Credeam că mă vor duce în alt loc. O senzaţie 
de revoltă s-a trezit în mine când în fața mea au început să 
apară la început nedesluşite, ca şi când ar fi fost învăluite în 
ceaţă, apoi foarte clare, oraşul şi străzile cunoscute. 

lată şi clădirea orașului, pe care o ţineam minte foarte 
bine. Ca şi mai înainte, m-au trecut prin ziduri şi uşi încuiate 
şi m-au dus într-o cameră care îmi era total necunoscută. În 
camera aceasta se găseau câteva mese vopsite într-o culoare 
închisă. Pe una din mese, m-am văzut pe mine, adică trupul 
meu neînsufleţit, acoperit cu un cearceaf alb. 

Alături stătea un bătrân cu părul alb, îmbrăcat în veston 
negru, care ţinea în mână o lumânare şi citea Psaltirea. În 
cealaltă parte a camerei, pe o bancă neagră, lângă perete, 

stătea sora mea, pe care, evident, o instiintasera de moartea 
mea si deja venise. Lângă ea era soțul ei care îi şoptea ceva 
la ureche. 

- Ai auzit care este voia lui Dumnezeu? mi-a spus Îngerul 
păzitor, care până în clipa aceea tăcuse. M-a dus lângă masă 
şi după ce mi-a arătat cu mâna trupul meu mort, mi-a spus: 
„Mergi şi te pregătește!“. Imediat după aceea cei doi Îngeri 
s-au făcut nevazuti. 


XXII. 


Îmi amintesc foarte bine ce s-a întâmplat după aceea. La 
început am simțit ca si când ceva m-ar fi apăsat. Apoi am 
simţit că mi-e frig. Faptul că am început din nou să simt 
aceste lucruri m-a făcut să-mi aduc aminte de viaţa mea dinainte 
şi asta mi-a provocat o adâncă tristeţe. M-am simțit ca şi când 
aș fi pierdut o comoară de preț (vreau să specific aici că 
acest simtamant nu m-a părăsit deloc în următorii ani ai vieții 
mele). 

Nu aveam nici cea mai mică dorință de a mă întoarce în 
viața dinainte, cu toate că nu avusesem până atunci mari 
necazuri sau suferinţe. Însă această viață nu mai avea pentru 
mine nici un interes. 

Ai văzut vreodată, iubite cititorule, o fotografie care timp 
îndelungat s-a aflat într-un spaţiu umed? Din cauza umezelii, 
culorile se schimbă şi fotografia care era curată şi frumoasă 
devine o bucată de hârtie fără culoare. La fel şi viaţa mea. 
Aceasta şi-a pierdut pentru mine culoarea şi interesul. Chiar 
şi astăzi aşa văd lucrurile. 

Nu ştiu de ce, dar asa am simțit de la început. Tot ce pot 
spune este că viaţa nu mai avea nici o importanţă pentru 
mine. O vedeam, de pildă, pe sora mea şi ştiam că nu pot 
vorbi cu ea, acest lucru însă nu mă supăra deloc. Îmi era de 
ajuns că o văd şi că ştiu totul despre ea. Nu mai voiam, ca 
înainte, să-mi fac văzută prezenţa. De altfel, exista altceva 
care mă preocupa mai mult. Presiunea pe care începusem să 
o simt mă chinuia din ce in ce mai tare. Mă simţeam ca şi 
când aş fi fost strâns într-o menghină uriaşă. Cu fiecare clipă 
ce trecea, această senzaţie devenea din ce în ce mai intensă. 
Nu am rămas nepăsător, ci am încercat să fac ceva. Nu pot 
descrie exact eforturile mele: poate că mă străduiam din toate 
puterile să scap de această strânsoare sau, știind că aşa ceva 
e imposibil, încercam să înving senzaţia dezgustătoare pe 
care mi-o producea. Îmi amintesc doar că am fost înghesuit 
din ce în ce mai mult până când într-un sfârşit mi-am pierdut 
cunoştinţa. 


XXIII. 


Când mi-am revenit mă aflam în patul meu. Mi-am 
deschis ochii şi i-am văzut în jurul meu pe oamenii care mă 
priveau cu mare atenţie și curiozitate. Lângă mine, pe un 
scaun, stătea medicul şef al spitalului, care se străduia să 
arate celorlalţi seriozitatea lui obişnuită. Încerca să spună că 
ceea ce mi s-a întâmplat e ceva obişnuit şi că nu există nimic 
ciudat în toate acestea. Însă în ochi i se citea o mare 

nedumerire. Celalalt medic m-a pironit de-a binelea cu privirea 
lui. 
La picioarele mele, imbracata in negru, tulburata si cu 
faţa palidă, stătea sora mea. Lângă ea, era soţul său. În spatele 
surorii mele stătea infirmiera, a cărei faţă era mai senină decât 
a tuturor celorlalţi. În spatele ei se afla un infirmier tânăr. 
Frica îi era zugrăvită pe chip. 

Când mi-am revenit, mai întâi de toate am salutat-o pe 
sora mea. Aceasta s-a apropiat repede de mine, m-a imbratisat 
şi a început să plângă: 

„- Ce ne-ai făcut?“ a zis medicul cel tânăr care, la fel ca 
toti tinerii, se grăbea să împărtăşească cu ceilalţi ceea ce 
simţea. „N-aveţi idee ce vi s-a întâmplat!“ 

„ Ba da, dimpotrivă, ţin foarte bine minte tot ce s-a petrecut 
cu mine“, i-am răspuns. 

„- Cum? Vreti să spuneţi că nu v-aţi pierdut cunoștința?“ 

„- Se pare că nu“. 

„- Asta mi se pare curios - mi-a răspuns el şi l-a privit pe 
medicul şef. E curios pentru că trupul dumneavoastră nu mai 
părea viu. Cum poate cineva într-o astfel de stare să-şi 
păstreze cunoştinţa? 

„- După cum se pare, se poate, pentru că eu am văzut şi am 
simţit tot ce mi s-a întâmplat“. 

„- De văzut, sigur nu ati putut vedea, dar să auziti, să 
simtiti... Vreti să spuneţi că ati auzit si ati înţeles tot? Nu 
cumva ţineţi minte şi când v-a spălat trupul şi l-a îmbrăcat?“ 

„= Nu, nu-mi amintesc pentru că nu-mi simţeam trupul“. 

„- Cum e posibil acest lucru? Sustineti că vă amintiţi tot 
şi în acelaşi timp ziceti că nu vă simteati trupul?“ 

„- Am spus doar că nu-mi simţeam trupul - am răspuns. 

Şi întrucât mă găsesc încă sub influența evenimentului care 
mi s-a întâmplat, am crezut că asta e de ajuns pentru a înţelege 
ce voiam să spun“. 

„- Adică?“ a continuat medicul, văzând că m-am oprit. 

Nu am ştiut ce să-i spun. Nu puteam înțelege ce altceva 
vrea de la mine, totul mi se părea limpede. Am repetat: 

„- V-am spus doar că nu simţeam trupul şi ceea ce are 
legătură cu el, dar trupul meu nu e tot sinele meu. Sinele 
meu nu era doar în trup, atunci când mă găseam fără suflare. 
Cealaltă existenţă a mea continua să lucreze normal!“ - le-am 
spus. 

Credeam că această schismă, sau mai bine zis, această 
despartitura a existenţei mele, care pentru mine era un fapt 
clar, putea să fie pricepută şi de acei oameni cu care vorbeam. 

Se vede că nu mă întorsesem încă la starea dinainte, încă 
nu gândeam ca oamenii de pe pământ. Și când vorbeam 


. despre ceea ce cunoscusem din experiență, nu mi-am dat 


seama că pentru oameni, care nu au trăit ceea ce am trăit eu 
şi care negau existența sufletului, cuvintele mele puteau să 
fie socotite ca un afect de om bolnav. 


XXIV. 


Medicul cel tânăr voia să mă întrebe şi alte lucruri dar 
medicul şef l-a rugat să nu mă obosească mai mult. Nu ştiu 
dacă a făcut-o pentru că într-adevăr aveam nevoie de odihnă 
sau pentru că din cele ce spusesem trăsese concluzia că mintea 
încă nu-mi funcţiona normal. 


51 

























































































































































































M-au controlat şi s-au încredințat că organismul meu 
funcționează foarte bine. M-au ascultat şi nu au găsit nici 
urmă de pneumonie în plămânii mei. Mi-au dat să beau puţină 
zeamă şi apoi au plecat cu toţii din cameră. Doar sora mea a 
mai rămas puţin cu mine. 

Aproape toti cei din jurul meu, deoarece credeau că 
discuţiile despre această întâmplare îmi provocau gânduri 
neplăcute (aş fi putut, de pildă, să mă gândesc că era posibil 
să mă îngroape de viu), au evitat să vorbească cu mine despre 
această problemă. Singura excepţie era medicul cel tânăr. 

Pe acesta îl interesa să afle mai multe despre ceea ce mi 
s-a petrecut. În fiecare zi si desigur, de multe ori pe zi, venea 
în camera mea să vadă, zicea el, cum evoluează sănătatea 
mea. Uneori îmi punea întrebări abstracte. De cele mai multe 
ori mă vizita singur, dar de câteva ori a adus cu el şi un prieten, 
student, pentru a vedea şi acela un om care a înviat din morţi. 

După trei zile sau patru zile, văzând că m-am însănătoşit 
destul de mult sau poate pentru că îşi pierduse răbdarea, a 
venit seara în camera mea şi am început o discuţie 
îndelungată. 

Mi-a măsurat pulsul si mi-a zis. 

„- Ciudat lucru. În toate aceste zile pulsul dumneavoastră 
e stabil, nici slab, nici febril. Însă nu ştiţi ce vi s-a întâmplat 
atunci! O minune, altfel nu pot să o explic!“ 

Îmi recăpătasem puterile şi intelegeam că ceea ce mi se 
întâmplase era lucru neobişnuit. Pricepeam bine că numai 
eu cunosc toate câte mi s-au petrecut şi că minunile despre 
care vorbea medicul sunt doar manifestările exterioare ale 
evenimentului întâmplat şi care, din punct de vedere al ştiinţei 
medicale, sunt supranaturale. L-am întrebat: 

„= Si când s-au întâmplat aceste minuni? Înainte de a reveni 
la viață?“ 

„- Da, înainte de a vă reveni. Nu vorbesc de mine, eu nu 
am mare experienţă, pentru prima oară în viaţă întâlnesc un 
caz în care bolnavul cade în moarte clinică. Însă niciunul 
dintre medicii bătrâni nu mă cred când le povestesc situaţia 
dumneavoastră“. 

„- Si ce s-a întâmplat exact de v-a uimit atât de mult?“ 

„- Cred că ştiţi, dar chiar dacă nu ştiţi, puteţi înţelege şi 
singur, că în cazul morţii clinice organismul omului 
funcţionează foarte încet: pulsul îi este slab, respiraţia 
neobservată, iar inima aproape că nu se aude. Dar cu 
dumneavoastră, înainte de a vă reveni, s-a petrecut ceva 
diferit: plămânii au început să lucreze ca două mari 
compresoare, inima bătea ca un ciocan. Nu pot să descriu 
asta, trebuia să vedeţi. Erati ca un vulcan în erupție, pe mine 
m-a apucat groaza, această scenă era foarte înfiorătoare. Îmi 
părea că peste puţin n-o să mai rămână nimic din trupul 
dumneavoastră, nici un organism uman nu poate îndura asta“. 

„Atunci nu e deloc ciudat că înainte de a reveni la viață 
mi-am pierdut cunoştinţa“, m-am gândit. 

Înainte de a auzi povestirea medicului eram nelămurit şi 
nu ştiam cum să explic de ce, în clipa când am plecat şi viața 
s-a stins încet-încet în mine nu mi-am pierdut nici un moment 
cunoştinţa şi, din contră, când am revenit la viaţă, n-am mai 
ştiut de mine. Acum însă am înţeles: şi în clipa morții simţeam 
acea strânsură de care am scăpat ieşind din trupul care o 
provoca. Sufletul singur, fără trup, e cu neputinţă sa leșine. 
Pe când în ceasul când am revenit la viaţă a trebuit să îmbrac 
din nou acest trup al meu care se supune legilor firii şi leşină. 

XXV. 


Între timp medicul a continuat: 

„- Si asta, atenţie, după treizeci şi ceva de ore de moarte 
clinică! Puterea cu care funcționa organismul dumneavoastră, 
o puteţi înțelege din faptul că, înainte de a reveni la viață, 
toate membrele corpului vă erau îngheţate si după un sfert 
de ora sau douăzeci de minute le-aţi putut mişca şi după încă 
o ora vi s-au încălzit şi degetele. Asta e minune! Când o 
spun celorlalți nu vor să mă creadă“. 

„- Ştiţi de ce s-a întâmplat această minune, doctore?“ 

„= De ce?“ 

„> Voi, medicii, când spuneţi moarte clinică, vă gândiţi 
la ceva ce se aseamănă cu lesinul?“ 

„- Da, dar la un grad mai înalt...“ 

„- Atunci, in cazul meu, nu putem vorbi de moarte clinică“. 

„- Si ce a fost aceasta, dacă nu moarte clinică?“ 

„- Am murit cu adevărat și apoi am înviat. Dacă era vorba 
doar de o slăbire a puterilor organismului, atunci nu ar fi 
existat o asemenea «erupție» în momentul când am revenit 
la viaţă. Dar întrucât trupul meu trebuia să se pregătească 
urgent pentru primirea sufletului, de aceea toate organele lui 
au prins să funcţioneze «peste program». 

La început medicul mă asculta cu atenţie dar mai apoi 
pe faţă i-a apărut indiferența: 

„- Acum glumiti. Desigur, pentru noi, medicii, acest caz 
este de mare importanță“. 

„- Adevărat vă spun, nu glumesc. Cred fără sovaire in 
toate acestea şi aş vrea să credeţi şi dumneavoastră. Credeţi 

cel puțin pentru a putea cerceta serios acest caz nemaiintalnit. 
Îmi spuneţi că nu am putut vedea nimic, dar vreți să vă descriu 
morga in care nu am intrat niciodată în viaţă? Vreti să vă 
spun unde stătea fiecare dintre voi în clipa în care muream şi 
ce ati făcut după moartea mea?“ 

Medicul a fost foarte interesat să afle despre acestea. 
Când i le-am povestit pe toate şi i-am redat cu de-amănuntul 
toată împrejurarea, doar atât a putut să zică: 

„- Foarte ciudat! Poate ati avut vedenii...“ 

„- Doctore, aceste două lucruri nu se potrivesc între ele: 
să fiu înghețat ca un peşte congelat şi totodată să am vedenii!“ 
Dar cea mai mare uimire i-a provocat-o povestirea mea despre 
starea în care mă găseam în primele momente după plecarea 
sufletului din trup. Că vedeam cum se îngrijesc de trupul 
meu, care pentru mine era o haină nefolositoare. Că mă 
străduiam să ating ori să împing pe cineva ca să fiu băgat în 
seamă. Că aerul, care dintr-o dată devenise foarte dens pentru 
mine, nu mă lăsa să am legătură cu lucrurile din jurul meu. 

Medicul asculta cu gura căscată tot ce-i spuneam şi mă 
privea cu uimire. Îndată ce am terminat, m-a salutat şi a plecat. 
Probabil s-a dus să împărtăşească şi altora ceea ce aflase. 


XXVI. 


Cred ca i-a spus si medicului sef pentru ca acesta, cand 
m-a vizitat în ziua următoare ca să mă consulte, mi-a zis: 

„- Aţi avut halucinaţii în timpul morţii clinice. Incercati 
să le uitaţi, altfel...“ 

„- Altfel voi inebuni?“ - i-am zis. 

„- Nu, asta € exagerat. Însă vă pot provoca manie“. 

„- Spuneti-mi, doctore, poate avea cineva halucinaţii 
când se află în moarte clinică?“ 

„- De ce întrebaţi? O ştiţi mai bine ca mine“. 

„- Doar cazul meu nu vă poate convinge. Aş vrea să ştiu 
ce spune medicina despre asta“. 

„- Încă nu putem neglija cazul dumneavoastră. Asta e 
lucru sigur. Dar nici nu putem spune că în toate cazurile e 
vorba de moarte clinică, deoarece în felul acesta închidem 
uşile cercetării, ceea ce de multe ori conduce la o 
diagnosticare greşită. În cazui duizineavoastră lucrarile sunt 
clare. V-aţi aflat în moarte clinică - aici nu încape îndoială. 
Prin urmare halucinatiile pe care le-aţi avut se întâmplă în 
astfel de împrejurări“. 

= Doctore, în cazul pneumoniei, există condiţii de intrare 
în moarte clinică?“ 

„- Medicina nu ne spune exact ce condiții sunt necesare. 
Există chiar cazuri în care oamenii au patit asta fără să fi 
avut vreo boală“. 

„- Poate însă pneumonia să se vindece singură în timpul 
morții clinice, când inima nu funcționează şi prin urmare 
nimic nu împiedică boala să se agraveze?“ 

„- De vreme ce vi s-a întâmplat asta, înseamnă că se 
poate. Dar credeti-ma, pneumonia s-a vindecat după ce ati 
ieşit din moartea clinică“. 

„- În câteva minute?“ 

„- Nu în câteva minute... Dar poate că şi în câteva minute. 
Aşa cum lucrau atunci inima şi plămânii dumneavoastră, cu 

acea putere ar fi putut să spargă si gheața de pe râul Volga, nu 
numai să vindece la iuteala orice boală. După cum vedeţi, se 
poate“. 

„- Aşadar cazul meu nu are nimic ciudat şi este un lucru 
obişnuit?“ 

„- Nu, pentru că cel puțin... e un fenomen foarte rar“. 

„- Rar? Nu cumva e mai bine să spunem că ceea ce mi s-a 
întâmplat e imposibil să se petreacă în mod firesc?“ 

„- De ce e imposibil, de vreme ce dumneavoastră vi s-a 
întâmplat?“ 

„- Prin urmare, pneumonia se poate vindeca singură, 
chiar si atunci când organismul nu funcționează. Inima şi 
plămânii a căror funcționare e împiedicată de boală, pot, dacă 
vor, să lucreze foarte bine! Atunci n-a existat nici un motiv 
să mor de pneumonie! Şi spuneti-mi, doctore, cum se poate 
trezi omul din moartea clinică provocată de pneumonie? Cum 
poate adică să scape în acelaşi timp din aceste două mari 
primejdii?“ 

Pe fața medicului a apărut un zâmbet ironic. 

„- Vedeţi? V-am prevenit în legătură cu mania, a zis. 
Vreti să spuneţi că in cazul dumneavoastră nu a fost moarte 
clinică şi îmi puneţi întrebări cu scopul...“ 

„Cu scopul, am gândit eu, de a înţelege care dintre noi 
suferă de manie: eu, care vreau să cercetez ştiinţific starea în 
care m-am aflat ori tu, care vrei să o vezi aşa cum o vede 
«ştiinţa» căreia îi slujeşti, cu toate dovezile clare care 
mărturisesc contrariul“. 

Însă cu glas tare am spus: 

„- Vă pun întrebări cu scopul de a vă arăta că nu pot să 
zic că a venit iarna, când afară e primăvară, când în jurul 

meu înfloresc pomii si că nu va ninge din cauză că ştiinţa 
consideră că iarna trebuie să ningă. Îmi aduc bine aminte că 
odată a nins pe 12 mai, când pomii din grădina tatălui meu 
inflorisera“. 

Se pare că acest răspuns l-a făcut pe medic să înţeleagă 
că întârziase şi că eu eram deja stăpânit de „manie“. Nu mi-a 
mai spus nici un cuvânt şi, la rândul meu, nu l-am mai întrebat 
nimic. 


XXVII. 


Am istorisit aici discuţia cu medicul şef pentru ca cititorul 
să nu mă acuze de superficialitate. 

Să nu zică, adică, că nu am încercat să cercetez imediat 
ştiinţific întâmplarea prin care am trecut, mai ales că aceasta 
s-a petrecut în condiţii atât de curioase. Adică în prezenţa 
celor doi medici şi a personalului spitalului, care au fost 
martori ai acestui eveniment! Cititorul îşi poate da seama ce 
rezultate ar fi adus această „cercetare ştiinţifică a mea“. Ce 
aş fi putut oare să aflu de la asemenea oameni de ştiinţă? 
Existau multe lucruri, pe care voiam să le înțeleg. Voiam să 
aflu amănunţit dacă există vreo probabilitate cât de mică 
pentru ca pneumonia să dispară atunci când inima nu lucra, 
circulaţia sângelui se oprise, şi corpul îmi era îngheţat. Nu 
am crezut în povestea că boala a dispărut în câteva minute, 
după ce mi-am revenit, căci cum se poate explica în acest 
caz faptul că inima şi plămânii mei, care erau împiedicaţi de 
pneumonie să funcţioneze, acționau cu atâta putere? 

Nu i-am mai deranjat pe medici cu întrebările mele 
deoarece oricum nu credeam că răspunsurile pe care mi le-ar fi 
dat ar fi fost adevărate şi nepărtinitoare. 

Am încercat şi mai târziu să continui cercetarea mea dar 
rezultatul a fost aproape acelaşi. Pretutindeni întâlneam 
neinteres pentru cercetare liberă, mentalitate de serviciu şi 
teama oamenilor de a ieşi din limitele ce le sunt impuse de 
ştiinţă. 

Ştiinţa... Am fost dezamăgit de ştiinţă! Când îi întrebam 
pe oamenii de ştiinţă dacă există probabilitatea ca cel care a 
intrat în moarte clinică Ain cauza pnemmnniei plămânilor să-i 
revină, îmi răspundeau negativ. Acelaşi răspuns negativ 
primeam şi când întrebam dacă e posibil ca un om intrat în 
moarte clinică să-şi revină sau dacă e posibil să intre în moarte 
clinică când toţi medicii cad de acord că rezultatul bolii lui 
va fi moartea definitivă. Şi dacă înaintam mai mult şi puneam 
şi alte întrebări, răspunsurile deveneau din ce în ce mai 
nesigure. Şi dacă spuneam că toate acestea mi s-au întâmplat 
mie, „oamenii de ştiinţă“ ziceau îndată: „Dacă aceasta vi s-a 
întâmplat dumneavoastră, atunci...“ etc. Si nici urmă de 
nedumerire sau mirare, lucru ce arată că omul nu crede deloc 
în cele ce a spus cu un sfert de oră înainte... 

La urmă, am încercat să adun singur informaţii în legătură 
cu această temă. Am făcut asta deoarece: 

1. Am căutat să aflu ce este moartea clinică. Este un 
somn adânc, este leşin, adică o stare în care viaţa se stinge 
din om, dar nu îl părăseşte definitiv. Nu cumva ideea pe care 
o are ştiinţa despre asta e greşită şi fiecărui om care intră în 
moarte clinică i se întâmplă ce mi s-a întâmplat mie? 

2. Deoarece ştiam că unii nu mă vor crede (însă necredinta 
lor este total ilogică şi neîntemeiată, pentru că ştiinţific nu se 
poate dovedi că acest lucru e imposibil să se întâmple), m-am 
străduit să găsesc dovezi în diferitele studii care se ocupau cu 
această problemă. 


XXVIII. 


La ce rezultate a ajuns cercetarea mea? Ce a fost acel 
lucru care mi s-a întâmplat? Exact ceea ce am scris mai sus, 
adică sufletul meu a plecat din trup pentru o perioadă de 
timp şi apoi, la porunca lui Dumnezeu, s-a întors. Acest fapt 
poate fi văzut în mod diferit de fiecare dintre noi: unul il 
poate considera imposibil, iar altul poate spune că e firesc. 
Aceasta depinde de temperamentul şi concepţia despre lume 
a fiecăruia. Pentru cei care nu cred în existența sufletului, nu 
are rost nici măcar să se gândească la aşa ceva. Ce suflet 
poate pleca din trup, dacă nu există suflet? Aş vrea însă ca 
asemenea oameni să observe următorul lucru: în om există 
ceva care poate să vadă, să audă, să trăiască, adică să lucreze 
şi atunci când trupul lui se află întins pe masă, fără suflare si 
fără simtiri. 

Pentru cei care cred că omul nu e format doar din 
elemente materiale, ci în afară de acestea există în el şi o 
putere care lucrează independent, pentru aceştia întâmplarea 
pe care am povestit-o nu va părea ciudată. Să credem în 
existenţa sufletului este, după părerea mea, foarte logic. Cu 
adevărat, dacă puterea care dă viaţă şi insufleteste trupul 
nostru este produsul funcţionării lui, atunci moartea nu are 

rost. De ce oare să existe batranetea şi moartea, dacă 
organismul nostru poate lua fără încetare din mediu toate 
substanţele necesare pentru a se reînnoi? 

Am povestit întâmplarea mea multor preoți şi ierarhi. 
Între ei erau şi oameni foarte învățați. Toţi, fără nici O 
excepţie, mi-au răspuns că împrejurarea prin care am trecut 
nu e deloc imposibilă. Multe astfel de cazuri sunt descrise în 
Vechiul şi Noul Testament, încă şi în vieţile sfinților. 
Preainteleptu! Dumnezeu îngăduie cu scopuri bune astfel de 
răpiri ale sufletului, şi le dă oamenilor să vadă, după măsura 
puterilor lor, cealaltă lume, lumea în care vom ajunge cu 
toţii într-un final. După părerea mea, în unele cazuri, scopul 
acestor dezvăluiri devine evident imediat. Însă există şi cazuri 
în care acesta rămâne ascuns şi dezvăluirea poate părea 
nejustificată, şi abia după multă vreme va fi înțeles rostul ei. 

În cărţile pe care le-am citit pe această temă am găsit o 
împrejurare în care o astfel de răpire a sufletului în cealaltă 
lume a avut o importanţă definitivă abia pentru strănepotul 
femeii căreia i s-a întâmplat aceasta. Omul acela voia să se 
sinucidă şi nimic nu îl putea opri. Însă când a auzit ce i s-a 
întâmplat străbunicii şi-a schimbat hotărârea. Probabil că 
exista necesitatea unei astfel de cunoașteri prin experienţă a 
lumii celeilalte, dar nimeni din familia aceasta, în afară de 
străbunica tânărului, nu avea posibilitatea să i-o arate. De 
aceea timpul care a trecut de la dezvăluire şi până la apariția 
rostului ei a fost foarte îndelungat. 

Aceasta este partea religioasă a problemei. Să trecem 
acum şi să vedem evenimentul din alt unghi. Aici am 
descoperit multe lucruri care întăresc credința mea și nimic 
nu ar putea-o zdruncina. 

XXIX. 


Mai natai d toate trebuie să spun ca din cartile pe care 
le-am citit am alt că e imposibil ca cineva să aibă halucinaţii 
în timp ce SC Sieşte în moarte clinică. Când omul intră în 
moarte clinică, ie obicei nu aude şi nu simte nimic ori aude 
ceea ce se  întânplă cu adevărat în jurul lui. Şi e greşit ca 
această sta:!T€ Sde numească moarte clinică. 

Aceastfta Ste seamănă mai mult cu paralizia sau cu 
letargia. Pearaliza asta poate avea grade diferite şi în cazul 
când este pPutenică, paralizează tot organismul. Atunci nu 
se mai poafft€ vobi de vise sau închipuiri pentru că împreună 
cu celelalte gne paralizează si creierul. 

Dacă #aceată letargie nu este foarte adâncă, atunci 
bolnavul anre Sințurile treze şi simte şi înțelege tot. Mintea 
lui lucrează Ca mintea unui om sănătos. Aşadar, dacă cineva 
pateste asīíta, Cigetul nu i se întunecă precum în cazul 
somnului sau Išinului. 

O dovadă bună că cele trăite de un om trecut prin situația 
mea sunt awdevănte, şi nu sunt halucinaţii şi închipuiri, este 
convingere?a luiçă cele ce i s-au întâmplat au fost reale, şi 
urmările putofunie produse de acestea. Însă această dovadă 
poate fi cormsidenţă serioasă doar de oamenii cu cuget sănătos 
şi nu de „CDâmeiji de ştiinţă“. Cred că fiecare dintre noi a 
avut experi«€lta veunui vis, vreunei halucinaţii sau închipuiri 
şi ştie cât  timprămân acestea în memorie. De obicei se 
destramă ir media după ce ne trezim, când e vorba de vis, sau 
după trecer“€a Mmentului de criză al bolii, când e vorba de 

halucinație ori închipuire. Îndată ce omul își revine în simtiri, 


se eliberează de influenţa lor şi înțelege că cele văzute au 
fost închipuiri. Am cunoscut un om care, după ce a trecut de 
momentul crizei şi şi-a revenit, le povestea celorlalți zâmbind 
despre închipuirile groaznice pe care le-a avut. Cu toate că 
era încă slăbit, vedea starea din care abia ieşise cu ochii unui 
om sănătos, şi halucinatiile pe care le avusese nu îi provocau 
spaimă. Altfel a fost starea în care m-am aflat eu. Niciodată 
după aceea nu m-am îndoit că toate cele pe care le-am văzut 
şi le-am trăit, din clipa în care sufletul meu a plecat din trup 
şi până când mi-am revenit la morgă, au fost adevărate şi 
reale, ca şi viața mea de până acum. Unii oameni au încercat 
în multe feluri să mă facă să nu cred în acestea. Uneori aceste 
încercări ale lor îmi păreau foarte caraghioase. E posibil să 
convingem un om să nu creadă în cele ce în memoria lui 
sunt atât de vii ca şi când le-ar fi trăit ieri? Incercati să-l 
convingeti că ieri a dormit toată ziua şi a visat, când el este 
sigur că ieri, ca în fiecare zi, şi-a băut ceaiul, a mâncat, s-a 
dus la lucru şi i-a văzut pe prietenii săi. 

În astfel de cazuri eu nu sunt vreo excepţie. Citiţi 
povestirile despre împrejurări asemănătoare şi veţi vedea că 
asemenea dezvăluiri ale lumii celeilalte erau uneori 
cunoscute de un singur om. Atunci i se interzicea să 
istorisească întâmplarea vreunui alt om. Şi acesta, oricât de 
simplu si palavragiu ar fi fost, respecta cu îndârjire porunca 
şi nu spunea taina lui nici măcar rudelor. Nu le descoperea 
ceea ce îi fusese încredinţat doar lui, chiar dacă treceau zece 
sau douăzeci de ani. Din asta devine evident cât de sfântă şi 
de necălcat era pentru el porunca şi, prin urmare, întâmplarea 
pe care o trăise era adevărată şi nu era rodul închipuirii lui. 

XXIX. 


Mai întâi de toate trebuie să spun că din cărţile pe care 
le-am citit am aflat că e imposibil ca cineva să aibă halucinaţii 
în timp ce se găseşte în moarte clinică. Când omul intră în 
moarte clinică, de obicei nu aude și nu simte nimic ori aude 
ceea ce se întâmplă cu adevărat în jurul lui. Și e greşit ca 
această stare să se numească moarte clinică. 

Această stare seamână mai mult cu paralizia sau cu 
letargia. Paralizia asta poate avea grade diferite şi în cazul 
când este puternică, paralizează tot organismul. Atunci nu 
se mai poate vorbi de vise sau închipuiri pentru că împreună 
cu celelalte organe paralizează si creierul. 

Dacă această letargie nu este foarte adâncă, atunci 
bolnavul are simțurile treze si simte si înțelege tot. Mintea 
lui lucrează ca și mintea unui om sănătos. Așadar, dacă cineva 
pateste asta, cugetul nu i se întunecă precum în cazul 
somnului sau leşinului. 

O dovadă bună că cele trăite de un om trecut prin situaţia 
mea sunt adevărate, şi nu sunt halucinaţii şi închipuiri, este 
convingerea lui că cele ce i s-au întâmplat au fost reale, și 
urmările profunde produse de acestea. Însă această dovadă 
poate fi considerată serioasă doar de oamenii cu cuget sănătos 
si nu de „oamenii de ştiinţă“. Cred că fiecare dintre noi a 
avut experienţa vreunui vis, vreunei halucinaţii sau închipuiri 
şi ştie cât timp rămân acestea în memorie. De obicei se 
destramă imediat după ce ne trezim, când e vorba de vis, sau 
după trecerea momentului de criză al bolii, când e vorba de 

halucinație ori închipuire. Îndată ce omul îşi revine în simtiri, 
se eliberează de influenţa lor şi înţelege că cele văzute au 
fost închipuiri. Am cunoscut un om care, după ce a trecut de 
momentul crizei şi şi-a revenit, le povestea celorlalți zâmbind 
despre închipuirile groaznice pe care le-a avut. Cu toate că 
era încă slăbit, vedea starea din care abia ieşise cu ochii unui 
om sănătos, şi halucinatiile pe care le avusese nu îi provocau 
spaimă. Altfel a fost starea în care m-am aflat eu. Niciodată 
după aceea nu m-am îndoit că toate cele pe care le-am văzut 
şi le-am trăit, din clipa în care sufletul meu a plecat din trup 
şi până când mi-am revenit la morgă, au fost adevărate si 
reale, ca şi viaţa mea de până acum. Unii oameni au încercat 
în multe feluri să mă facă să nu cred în acestea. Uneori aceste 
încercări ale lor îmi păreau foarte caraghioase. E posibil să 
convingem un om să nu creadă în cele ce în memoria lui 
sunt atât de vii ca şi când le-ar fi trăit ieri? Incercati să-l 
convingeti că ieri a dormit toată ziua şi a visat, când el este 
sigur că ieri, ca în fiecare zi, şi-a băut ceaiul, a mâncat, s-a 
dus la lucru şi i-a văzut pe prietenii sai. 

În astfel de cazuri eu nu sunt vreo excepţie. Citiţi 
povestirile despre împrejurări asemănătoare şi veţi vedea că 
asemenea dezvăluiri ale lumii celeilalte erau uneori 
cunoscute de un singur om. Atunci i se interzicea să 
istorisească întâmplarea vreunui alt om. Şi acesta, oricât de 
simplu si palavragiu ar fi fost, respecta cu îndârjire porunca 
şi nu spunea taina lui nici măcar rudelor. Nu le descoperea 
ceea ce îi fusese încredinţat doar lui, chiar dacă treceau zece 
sau douăzeci de ani. Din asta devine evident cât de sfântă şi 
de necălcat era pentru el porunca şi, prin urmare, întâmplarea 
pe care o trăise era adevărată şi nu era rodul închipuirii lui. 

Se ştie că după asemenea dezvăluiri, chiar şi ateii devin 
credincioşi si rămân asa toată viaţa lor. 

Ce lucru ciudat mai e și acesta! Cum poate un om sănătos 
ca mine să se afle toată viaţa sub influenţa unui vis 
înfricoşător sau a unei halucinații? Şi mai mult: cum putea 
această halucinație să schimbe viaţa şi gândirea mea, când 
chiar si cele mai îngrozitoare evenimente au fost 
neputincioase pentru a produce o astfel de schimbare? 

Aşadar această schimbare nu se datorează letargiei ori 
halucinatiei, ci unei întâmplări adevărate. Să ţinem seama şi 
de tendinţa oamenilor în general, de a uita de evenimentele 
neplăcute, de pierderea rudelor etc., de unde şi zicala: „timpul 
le vindecă pe toate“. Si atunci faptul că această întâmplare 
s-a păstrat vie în mintea mea nu este o dovadă că am trecut 
acel hotar care desparte cele două lumi, dincolo de care nu 
există timp si uitare, şi care în limbajul nostru se numeşte 
„moarte“? 


XXX. 


Toate aceste lucruri care mi s-au întâmplat sunt 
neobişnuite şi nu ştiu dacă trebuie să mai repet. Unde a dispărut 
pneumonia care era atât de puternică încât mi-a provocat 
scăderea temperaturii, mi-a umplut plămânii şi nu mi-a 
îngăduit să elimin lichidul care mi se adunase în piept? Cum 
a putut să se dizolve atunci când sângele meu era îngheţat? 
De ce plămânii şi inima mea, imediat după ce mi-am revenit, 
au început să funcționeze cu atâta putere, dacă boala încă nu 
dispăruse? E foarte greu pentru mine să cred că în asemenea 

condiţii as fi putut să mă întorc în viaţă într-un mod firesc. 
Sunt foarte rare cazurile în care bolnavii se vindecă de o 
asemenea boală, chiar când se găsesc în împrejurări mai 
avantajoase decât a mea. În ce împrejurări m-am aflat eu? 
Medicii m-au lăsat, trupul mi-a fost spălat şi pus pe o masă 
de morgă, unde nu exista încălzire. Şi încă ceva. Ceea ce 
vedeam şi auzeam nu era produsul închipuirii mele. Toate 
acestea s-au întâmplat în realitate. Intelegeam foarte bine tot 
ce se petrecea în jurul meu. Prin urmare, acestea toate nu 
erau halucinaţii şi mintea mea funcţiona normal. Si totuşi, 
simţeam sinele meu despărţit: vedeam trupul neînsufleţit 
întins pe pat şi în acelaşi timp vedeam şi cealaltă parte a 
mea. Intelegeam că mă aflu într-o stare diferită şi percepeam 
toate însușirile acestui nou mod de existenţă. Deodată am 
încetat să mai văd ce se întâmplă în camera mea. De ce? 
Întrucât mi-am pierdut definitiv cunoştinţa? Nu, am continuat 
să văd şi să înțeleg tot ce se întâmpla în jurul meu. Și nu mai 
vedeam ceea ce se petrecea în camera mea, deoarece nu mai 
eram acolo. Când m-am întors am văzut şi am auzit iarăși, 
însă nu ce se întâmpla în cameră, ci la morgă, unde nu 
fusesem niciodată înainte. 

Dacă nu există suflet, atunci cine era cel care le vedea şi 
le auzea pe toate? Cum putea sufletul să se despartă de trup 
dacă, în cazul meu, nu s-a întâmplat ceea ce în limbajul nostru 
se numește „moarte“? Şi de ce as fi spus toate astea astăzi, 
în vremurile noastre, în secolul necredintei şi negării, dacă 
nu le-aş fi trăit cu adevărat? Deoarece cred şi cunosc că 
învățătura Bisericii noastre ortodoxe despre moarte este 
adevărată, am simţit nevoia de a face această mărturisire. 
Este mărturisirea unui om care nu credea în viața de după 

moarte şi într-un mod minunat s-a vindecat de această boală 
ilogică şi groaznică ce are o aşa mare răspândire în zilele 
noastre. 

În parabola despre bogatul nemilostiv şi săracul Lazăr, 
prin glasul lui Avraam, Domnul zice: „Dacă nu ascultă de 
Moise şi de prooroci, nu vor crede nici dacă ar învia cineva 
dintre morţi“ (Luca 16, 31). Cei care au citit cu atenție această 
istorisire a mea vor înţelege că vorbele acestea ale Domnului 
sunt valabile si pentru noi astăzi. Oamenii care nu aud și nu 
păzesc poruncile dătătoare de viață ale Domnului nostru, pe 
care proorocii şi apostolii le-au scris în cărţile sfinte, sunt 
neputincioşi să creadă în cele spuse de un om care cu adevărat 
a înviat din morți... Aşa este inima omului cea întunecată de 
păcat: deşi înzestrat cu urechi, omul nu aude! 

„lată, m-a înconjurat mulțimea duhurilor celor rele ce 
au scris păcatele mele şi strigă puternic cerând smeritul meu 
suflet. 

Miluiti-ma pe mine, Îngeri întru tot sfinţi ai lui Dumnezeu 
cel Atottiitor şi izbăviţi-mă de toate vămile celor vicleni, căci 
nu am lucru bun care să cumpănească împotriva faptelor mele 
celor rele. 

Pleacă urechea ta către mine, Maica lui Dumnezeu, din 
înălțimea slavei tale, ceea ce eşti bună, si ascultă suspinările 
cele de pe urmă şi dă-mi mână de ajutor. 

Stăpână, Stăpână, miluieşte acum sufletul meu cel lipsit 
care caută către singur acoperământul tău şi nu îngădui, 
Preabună, să fiu dat diavolilor“. 

(Din slujba la ieşirea cu greu a sufletului) 





Sfântul loan Damaschinul 
Stihirea a II-a la înmormântare 


„Vai, câtă luptă are sufletul când se desparte de trup! 
Vai, cât lăcrimează atunci şi nu are cine să-l miluiască pe el! 
Către Îngeri îşi ridică ochii şi zadarnic îi roagă. Către oameni 
mâinile îşi întinde şi nu are cine să îi ajute. Pentru aceea 
iubiții mei frați, înțelegând scurtimea vieţii noastre de la 
Hristos să cerem celui mutat de la noi odihnă şi sufletelor 
noastre mare milă“. 

(Din slujba înmormântării) 












































































































































































































































































































































O MINUNE NECUNOSCUTA 
A SFANTULUI NICOLAE 


Un eveniment adevūrat petrecut in anul 1956, care a 
cutremurat si a adus la pocăintă sute de oameni din orașul 
Kuibisev (astăzi Samara), din Rusia Sovietică. 


În oraşul Kuibisev trăia o familie: o mamă evlavioasă şi 
fiica ei, Zoia. În seara ajunului Anului Nou (31 decembrie) 
1956, Zoia a invitat şapte prietene de-ale ei şi tot atâţia tineri 
la cină şi dans. Atunci era postul Crăciunului? şi mama Zoiei 
o rugase pe aceasta să nu dea petrecere cu dansuri şi 
mâncăruri, dar fata a rămas neclintită în hotărârea ei. În seara 
aceea, mama ei s-a dus la Biserică să se roage. 

S-au adunat invitaţii, dar logodnicul Zoiei nu venise încă. 
Numele lui era Nicolae. 

Fetele şi băieţii s-au împărțit în perechi şi au început dansul. 
Zoia a rămas singură. Din prosteală, fără să se gândească mult, 





* În Rusia sărbătorile se țin după calendarul vechi. Postul Crăciunului 
durează de la 28 noiembrie până pe 6 ianuarie în anul următor (pentru 
cei ce socotesc aceasta de pe calendarul nou . 





























































































































































































































a luat din perete icoana Sfantului Nicolae, facatorul de minuni, 
şi a zis: „Il voi lua pe acest Nicolae şi voi merge să dansez cu 
el“, fără sa le asculte pe prietenele ei care au sfătuit-o să nu facă 
acest lucru hulitor, dar Zoia a răspuns cu îndrăzneală: „Dacă 
există Dumnezeu, să mă pedepseasca!“. 

A început să danseze, s-a învârtit de două ori, când în 
cameră s-a făcut deodată un zgomot infricosator, o vijelie, şi 
a strălucit o lumină orbitoare ca fulgerul. 

Petrecerea s-a preschimbat în groază si frică. Toţi au 
plecat din cameră înspăimântați. Numai Zoia stătea 
nemişcată, cu icoana sfântă lipită de piept, încremenită şi 
înghețată ca marmura. Medicii care au sosit repede, nu au 
putut-o face să-şi revină, cu toate straduintele lor. Acele 
seringilor s-au strâmbat şi s-au rupt în trupul ei ca de 
marmură! Au vrut să o transporte la spital, dar nu au putut 
să o mişte din locul ei. Ca şi când picioarele i-ar fi fost pironite 
în podea. Dar inima îi bătea! Zoia era vie. Însă nu mai putea 
nici să mănânce, nici să bea... 

Când mama ei s-a întors şi a văzut ce s-a întâmplat, a căzut 
în leşin şi au dus-o la spital de unde a ieşit peste câteva zile. 

Credinţa ei în mila lui Dumnezeu şi rugăciunile fierbinţi 
pentru iertarea nefericitei sale fiice, i-au înnoit cu harul lui 
Dumnezeu puterile acesteia. 

Zoia şi-a venit în simtiri, şi cu lacrimi în ochi, a cerut 
iertare şi ajutor. 

În primele zile casa Zoiei era înconjurată de mulțime de 
lume: credincioşi veniți de departe, curiosi, medici şi fețe 
duhovniceşti. Dar foarte repede, la ordinul autorităţilor, casa 
a fost închisă pentru vizitatori. Doi poliţişti străjuiau, 
schimbându-se la fiecare opt ore. Unii dintre ei, tineri încă 


70 


(28-30 de ani), se albeau de frică atunci când o auzeau pe 
Zoia în fiecare noapte, scoțând tipete înfiorătoare. 

Noapte de noapte, lângă ea se ruga mama ei. 

„- Roagă-te, mamă! Roagă-te că pier pentru păcatele 
mele! Roagă-te!“ striga Zoia. 

A fost înștiințat si patriarhul de toate cele întâmplate si 
l-au rugat să facă rugăciuni pentru insanatosirea Zoiei. 
Patriarhul a răspuns: 

„- Cel care a pedepsit-o, acela o va milui!“ 

Între persoanele cărora le era îngăduit de aici înainte să 
o viziteze pe Zoia erau: 

1. Un vestit profesor de la medicină care a venit de la 
Moscova. Acesta a adeverit că inima nu a încetat să-i bată. 

2. Preoţii care au fost chemaţi de mama ei pentru a-l lua 
pe Sfântul Nicolae din mâinile Zoiei. Dar nici aceia nu au 
putut dezlipi icoana din mâinile înmărmurite ale ei. 

3. leromonahul Serafim din pustia Glinsk, care a venit 
la Kuibisev de sărbătoarea Crăciunului şi a săvârşit aghiazma 
şi a sfinţit icoana. Apoi a zis: „Acum trebuie să aşteptăm 
vreun semn la Paşte! Dacă nu se întâmplă nimic, înseamnă 
că se apropie sfârşitul lumii!“, arătând prin cuvintele acestea 
credința lui adâncă într-o minune. 

4. Mitropolitul Nicolae care, de asemenea, a citit 
Paraclisul şi a zis: „Să aşteptăm o nouă minune la Paste!“, 
repetând vorbele evlaviosului ieromonah. 

În ajunul sărbătorii Buneivestiri (care în anul acela a 
căzut în sâmbăta din săptămâna a treia de post), de paznicii 
Zoiei s-a apropiat un părinte bătrân şi i-a rugat să-i îngăduie 
s-o vadă pe fată. Dar paznicii au refuzat să-l lase să intre. A 
venit părintele în ziua următoare, dar nici paznicii aceia nu i-au 

dat voie. A treia oară, la o zi după Bunavestire, paznicii l-au 
lăsat să intre. Straja a auzit cu câtă blandete a vorbit cu Zoia, 
când a intrat: „Aşadar, ai obosit de atâta stat in picioare?“. 

A trecut un timp şi când paznicii au vrut să-l scoată afară 
pe părinte, el nu era în cameră... 

Toţi erau siguri că acela a fost însuşi Sfântul Nicolae. 
Aşa a rămas Zoia în picioare vreme de patru luni (128 de 
zile), exact până la Paşti, care în acel an a căzut pe 23 aprilie 
(6 mai după noul calendar). 

În noaptea strălucitei Învieri a lui Hristos, Zoia a început 
să strige neobişnuit de tare: 

„- Rugaţi-vă!“ 

Paznicii de noapte s-au înfiorat şi au întrebat-o: „De ce 
strigi aşa de infricosator?“. Răspunsul a fost: 

„- E groaznic! Arde pământul! Rugaţi-vă! Lumea 
întreagă piere pentru păcatele. ei, rugati-va!“ 

Din clipa aceea Zoia a început să revină la normal, 
mușchii au început să i se înmoaie şi să lucreze. Au aşezat-o 
pe o saltea dar ea continua să strige şi să-i cheme pe toti la 
rugăciune pentru lumea ce piere în păcate, pentru pământul 
ce arde din cauza fărădelegilor ei. 

„- Cum de ai rămas în viață până acum? Cine te-a hrănit?“ 
au întrebat-o. 

- Porumbeii, porumbeii m-au hrănit, a fost răspunsul ei. 
De aici s-a văzut limpede că a primit milă si iertare de la 
Dreapta Domnului Atotputernic. Domnul a iertat păcatele 
Zoiei prin prezenţa Sfântului Nicolae făcătorul de minuni, şi 
datorită chinurilor grele ale statului în picioare timp de 128 
de zile. 


Toate aceste evenimente i-au cutremurat pe locuitorii din 
Kuibisev si din satele învecinate. Multi oameni, văzând 
minunea, auzind tipetele şi rugamintile ei de a se ruga pentru 
oamenii care pier din cauza păcatelor lor, şi-au regăsit 
credința în Dumnezeu. S-au întors în Biserică pocăindu-se. 
Cei care nu purtau cruce au început să poarte în acea vreme 
când numai pentru acest lucru puteau să plătească cu viața 
lor. S-au întors la Dumnezeu atât de multi încât cruciulitele 
din biserici nu au ajuns pentru toti cei care au cerut. 

Poporul a cerut cu frică şi lacrimi iertarea păcatelor, 
repetând cuvintele Zoiei: „E groaznic, arde pământul, pierim 
pentru păcatele noastre! Oamenii pier din cauza fărădelegilor 
lor!“. 

A treia zi de Paşti, Zoia a plecat la Domnul, după ce a 
îndurat chinul greu al statului în picioare în fața Domnului, 
vreme de 128 de zile, pentru iertarea păcatelor ei. Sfântul 
Duh a tinut-o în viaţă tot acest timp pentru ca sufletul ei să 
învieze din moartea păcatului şi, în ziua cuvenită, să 
primească trup pentru viaţa veşnică. După cum, de altfel, o 
spune chiar numele ei: Zoia (viaţă). Comentariu (al 
originalului rusesc): În presa sovietică din acea vreme, cazul 
Zoiei a fost viu comentat. Răspunzând scrisorilor sosite la 
redacția unui ziar vestit, un om de ştiinţă a susţinut că 
întâmplarea Zoiei a fost adevărată, dar totodată a anunţat că 
este o forma de acompsie necunoscută încă de ştiinţă. În mod 
sigur, această afirmaţie nu este adevărată deoarece mai târziu 
s-a văzut că, în cazul acompsiei, nu există o astfel de 
împietrire a pielii, încât medicii să nu poată face injecții 
bolnavului. În al doilea rând, pe Zoia nu au putut-o transporta; 
aceasta a stat în picioare, şi desigur, mai mult decât poate 


73 


































































































































































































































































































































































































































































































indura un om obisnuit. In al treilea rand, boala in sine nu il 
intoarce pe om la Dumnezeu si nu aduce dezvaluiri din cer, 
pe când în cazul Zoiei, mii de oameni şi-au regăsit credinţa în 
Dumnezeu şi şi-au arătat credinţa pe faţă, s-au botezat şi au 
trăit creştineşte. Nu numai că au crezut că există Dumnezeu, 
dar au devenit şi creştini. Din aceasta reiese evident că nu a 
fost vorba de o simplă boală, ci de o iconomie dumnezeiască. 
Dumnezeu a întărit în mod vădit credinţa pentru a-i scăpa pe 
oameni de păcatele lor şi de pedepsele provenite din acestea. 
(Din periodicul „Sfântul Grigorie“, 
nr. 21 din 1996, 
al Mănăstirii Grigoriu, Sfântul Munte Athos) 


Troparul Sfântului Nicolae 


Îndreptător credinței şi chip blandetilor, învăţător 
înfrânării te-a arătat pe tine turmei tale adevărul lucrurilor. 
Pentru aceasta ai câştigat cu smerenia cele înalte, cu sărăcia 
cele bogate. Părinte Ierarhe Nicolae, roagă pe Hristos 
Dumnezeu să mântuiască sufletele noastre. 





POVESTIREA UNEI FEMEI 
CARE S-A ÎNTORS DIN CEALALTĂ 
VIAŢĂ 


Eram atee şi îl huleam des şi groaznic pe Dumnezeu. 
1raiam în ruşine ŞI pieacurvie şi eram ca moartă pe pământ. 
Însă Preamilostivul Dumnezeu nu m-a lăsat să pier, ci m-a 
călăuzit spre pocăință. 

În anul 1962 m-am îmbolnăvit de cancer şi am stat 
bolnavă trei ani. Nu stăteam întinsă, lucram mult şi mergeam 
la doctori, nădăjduind că voi găsi terapie. În ultimele şase 
luni slăbisem de tot, încât nici apă nu mai puteam să beau. 
Îndată ce beam, o vomitam. Atunci m-am dus la spital şi 
pentru că eram foarte energică, am chemat un profesor de la 
Moscova si au hotărât să-mi facă operaţie. Dar imediat după 
ce mi-au deschis stomacul, am murit. Sufletul mi-a ieşit din 
trup şi stătea între doi medici şi eu, cu frică şi groază, priveam 
ce mi se întâmplă. Întregul stomac şi intestinele îmi erau 
mâncate de cancer. Stăteam şi mă gândeam de ce suntem 
două? Nici nu-mi trecea prin minte că există suflet. 
Comuniştii ne-au îndopat şi ne-au învăţat că nu există suflet 
şi Dumnezeu, că acestea sunt născocirile preoţilor, ca să înşele 
poporul şi să-l facă să-i fie frică de ceva ce nu există. Văd că 
stau în picioare şi totodată mă vad şi pe masa de operaţie. 










































































































































































































































































































































































































































































Mi-au scos afară toate maruntaiele şi căutau duodenul. Dar 
acolo exista doar puroi, toate erau distruse şi stricate, nimic 
nu mai era sănătos. Atunci medicii au zis: „Această femeie 
nu mai avea cu ce să trăiască“. 

Le vedeam pe toate cu frică şi groază şi iarăşi mă 
gândeam: „Cum şi de unde suntem două? Stau în picioare şi 
totodată sunt întinsă pe masă“. Atunci medicii mi-au pus la loc 
intestinele si stomacul și au zis că trupul meu trebuie dat 
medicilor tineri pentru practică, şi l-au transportat în 
laborator, iar eu mergeam alături de ei si mă gândeam cu 
nedumerire de ce suntem două? Acolo m-au lăsat întinsă, 
dezbrăcată, acoperită până la piept cu un cearceaf. După aceea 
am văzut că a venit fratele meu împreună cu fiul meu cel 
mai mic. Avea şase ani şi se numea Andruska (Andrei). A 
început să plângă şi să zică: „Mamă, mamă, de ce ai murit? 
Sunt încă mic, cum o să trăiesc fără tine? N-am nici tată şi 
acum ai murit şi tu! 

Eu atunci l-am îmbrățișat si l-am sărutat, dar el nu a simțit 
şi nu a văzut asta, nici nu m-a băgat în seamă, ci privea trupul 
meu mort. Vedeam, de asemenea, că și fratele meu plângea. 

După aceea am ajuns dintr-o dată acasă. Acolo era soacra 
mea de la prima căsătorie şi sora mea. Pe primul meu soț l-am 
părăsit pentru că credea în Dumnezeu. Începuse imparteala 
lucrurilor mele. Trăisem în bogăţie şi lux, şi toate acestea le 
dobândisem pe nedrept şi prin preacurvie. Sora mea a început 
să ia cele mai frumoase din lucrurile mele, iar soacra cerea 
să-i lase ceva şi fiului meu. Sora mea nu lăsa nimic şi mai 
mult, a început s-o certe pe soacră, spunând: „Acest copil nu 
este al fiului tău şi nu ţi-e rudă“. După aceea au ieșit şi au 
închis casa. Sora mea a luat cu ea şi un sac plin cu lucruri. În 


76 


vreme ce ele se certau pentru lucrurile mele, am văzut în jurul 
meu diavoli care jucau şi se bucurau. 

Deodată m-am aflat în aer şi vedeam cum zbor ca un 
avion. Am simţit că cineva mă ținea şi că mă inalt din ce în 
ce mai mult. Mă găseam deasupra oraşului Barnaul. Apoi 
am văzut că orașul a pierit. S-a făcut întuneric. După aceea a 
început din nou să apară lumina, și în final s-a făcut lumină 
deplină, atât de puternică, încât nu puteam să văd. M-am aşezat 
pe o lespede neagră cu lungimea de un metru şi jumătate. 

Vedeam copaci cu tulpini foarte groase si frunziş bogat 
în culori. Între copaci erau case noi, dar nu am văzut cine 
locuia în ele. În valea aceasta am văzut iarbă verde si deasă 


şi m-am gândit: unde mă aflu acum? Dacă sunt pe pământ, 


atunci de ce nu există drumuri şi mijloace de transport? Ce 
loc este acesta, fără oameni, şi cine trăieşte aici? Putin mai 
încolo am văzut că se plimba o femeie frumoasă si înaltă 
purtând veşminte împărăteşti sub care i se vedeau degetele 
picioarelor. Păşea atât de uşor încât iarba nu se apleca sub 
paşii ei. Lângă ea mergea un tânăr care-i ajungea în înălțime 
până la umeri. Îşi ascundea faţa cu mâinile şi plângea cu 
amar şi se ruga, dar nu ştiu din ce motiv. Mă gândeam că 
este fiul ei şi m-am revoltat în mine pentru că nu îi e milă de 
el şi nu-l ascultă. (Însemnare: Se pare că acest tânăr era 
Îngerul păzitor al acestei femei moarte. De asemenea, apare 
evident cât de mult le pasă îngerilor pentru noi şi sufletele 
noastre, dar noi nu pricepem asta. După cum se vede, 
rugăciunile lor nu vor fi ascultate, dacă moartea ne găsește 
în păcate şi nepocaiti). 

Când s-au apropiat de mine, tânărul a căzut la picioarele ei 
şi a început să o roage fierbinte şi îndurerat, cerându-i ceva. 

Aceia i-a răspuns, dar nu am putut înţelege. (Însemnare: Am 
avut ocazia să cunosc şi din alte surse cât de amarnic plânge 
sfântul înger păzitor când cel care i-a fost dat să-l păzească nu 
ascultă de Sfânta Biserică şi nu are credinţă, pierzând astfel 
pentru totdeauna sufletul său). Când s-au apropiat de mine, 
voiam să-i întreb: „Unde mă aflu?“. În clipa aceea, femeia 
şi-a încrucişat mâinile la piept, şi-a înălțat privirea spre cer 
şi a zis: „Doamne, unde va merge aceasta în starea în care se 
gaseste?“. Eu m-am infricosat si abia atunci am înţeles că 
murisem, că sufletul meu se afla în cer şi că trupul mi-a 
rămas pe pământ. Atunci am început să plâng şi să mă 
îndurerez, şi am auzit o voce care a spus: „Întoarce- o pe 
pământ, pentru binefacerile tatălui ei“. O altă voce a zis: 
„M-am săturat de viaţa ei păcătoasă şi mizerabila“. Am vrut 
s-o şterg de pe faţa pământului fără să se pocaiasca, dar s-a 
rugat pentru ea tatăl sau. Aratati-i locul pe care îl merita“. 
Îndată am ajuns în iad. Atunci au început să se târască 
spre mine şerpi de foc înfiorători, cu limbi lungi, care vărsau 
flăcări şi alte murdării spurcate. Duhoarea era insuportabilă. 
Aceşti şerpi s-au infasurat împrejurul meu şi totodată au 
apărut de undeva viermi groşi ca degetul, cu cozi care se 
terminau cu ace şi spini. Aceştia mi-au intrat în toate 
deschizăturile, în urechi, în ochi, în mâini, peste tot, şi în 
felul acesta mă chinuiau şi eu tipam cu glas de fiară sălbatică. 
Dar acolo nu exista nimeni care să mă ajute sau să-i fie milă 
de mine. Am văzut acolo o femeie care făcuse avort şi a 
început să-L roage pe Domnul să aibă milă de ea. Acesta i-a 
răspuns: „Tu n-ai vrut să Mă recunosti pe pământ, ţi-ai omorât 
copiii în pântece şi, mai mult, le spuneai oamenilor: «Nu 
trebuie să nasteti copii, copiii sunt de prisos». Pentru Mine 

nu există lucruri de prisos. Pentru mine toate au rostul lor“. 

Către mine Domnul a zis: „Eu ţi-am dat boala ca să te 
pocăieşti, dar tu M-ai hulit până la sfârşitul vieţii şi n-ai vrut 
să Mă cunoşti, şi de aceea nici eu nu te cunosc. Precum ai 
trăit pe pământ fără Dumnezeu, asa vei trăi şi aici!“. 

Deodată toate s-au schimbat şi eu zburam undeva. 
Duhoarea s-a pierdut, a pierit şi durerea îngrozitoare şi, pe 
neaşteptate, am văzut biserica din locurile mele natale. Uşile 
s-au deschis şi a ieşit preotul îmbrăcat în veşminte albe. Stătea 
cu capul plecat şi o voce m-a întrebat: „Cine este acesta?“ 
Eu am răspuns: „Preotul nostru“. 

„Tu ziceai că e pomanagiu, dar el e păstor adevărat. Află 
că chiar dacă este mic în grad, preot obişnuit, Mă slujeşte pe 
Mine. Si află şi alt lucru: dacă acesta nu-ți va citi rugăciunea 
de spovedanie, Eu nu te voi ierta“. 

Atunci am început să mă rog: „Doamne, întoarce-mă pe 
pământ, am un fiu mic“. 

Domnul a răspuns: „Știu că ai un copil şi îmi pare rău de 
ei, 

„Îmi pare rău de el“, am repetat eu. 

Atunci Acela a spus: „Mie îmi pare rău de voi toţi, de 
trei ori îmi pare rău. De la toti aştept să vă treziti din visul 
păcatului, să vă pocaiti si să va reveniti“. 

Aici a apărut din nou Maica lui Dumnezeu, pe care mai 
devreme am numit-o „femeie“, şi am îndrăznit să o întreb: 
„Aici la voi există Rai?“. 

Drept răspuns, după aceste vorbe, m-am aflat iarăşi în 
iad. Acum era mai rău ca prima dată. Diavolii alergau în jurul 
meu si îmi arătau păcatele strigând: „Tu ne-ai slujit nouă cât ai 
fost pe pământ“. Au început să citească păcatele mele; toate 

faptele imi erau scrise cu litere mari şi am simţit o frică 
groaznică. Din guri le ieșeau flăcări de foc. Diavolii mă 
loveau în cap. Cădeau peste mine şi mă ardeau cu limbi de 
foc. În jurul meu se auzea jale mare și plânsetele multor 
oameni. 

Când focul s-a întețit, vedeam totul în jur. Sufletele aveau 
feţe înfiorătoare: erau schilodite, cu gâturile întinse şi ochii 
scoşi; mă întrebau dacă sunt „tovarăşă“ a lor (pare că erau 
comuniste) şi dacă voi trăi împreună cu ele. „La fel ca tine 
am făcut şi noi, ziceau, când eram pe pământ, nu am vrut să-l 
cunoaştem pe Dumnezeu. Îl huleam şi savarseam toate relele, 
păcătuiam şi eram mândre şi nu ne-am pocăit niciodată. Cei 
care au păcătuit, dar mai târziu s-au pocăit, au mers la biserică, 
s-au rugat la Dumnezeu, i-au miluit pe săraci şi i-au ajutat 
pe cei se găseau în nevoi, sunt acolo sus“ (Însemnare: adică 
în Rai, cuvânt pe care cei de aici nu voiau nici să-l rostească). 

Eu m-am înfricoşat rău de aceste cuvinte şi mi se părea 
că mă aflu aici în iad de o viaţă întreagă, iar aceştia îmi 
spuneau că voi trăi împreună cu ei o vesnicie. 

După aceea a apărut din nou Prea Sfânta Născătoare de 
Dumnezeu Fecioara Maria, şi s-a făcut lumină. Diavolii au 
luat-o la fugă şi sufletele care se chinuiau în iad au început 
să strige şi să implore milă: „Împărăteasă Cerească, nu ne 
lăsa aici“; sau ziceau: „Ardem, Născătoare de Dumnezeu, şi 
nu există picătură de apa“. 

Ea plângea şi spunea printre lacrimi: „Cât aţi trăit pe 
pământ, n-aţi vrut să mă cunoaşteţi şi nu v-aţi pocăit pentru 
păcate înaintea Fiului meu si Dumnezeului vostru, şi eu acum 
nu pot să vă ajut, nu pot trece peste voia Fiului meu şi Acela 

nu poate călca voia Tatălui său. Îi ajut doar pe aceia pentru 
care se roagă rudele lor şi Sfânta Biserică“. 

Apoi noi am început să urcăm, şi de jos se auzeau tipete 
puternice: „Născătoare de Dumnezeu, nu ne lăsa!“. 

S-a făcut iarăşi întuneric şi eu m-am aflat pe aceeaşi 
lespede. Încrucişându-şi mâinile la piept, Maica Domnului 
şi-a înălţat privirea către cer şi a început să se roage zicând: 
„Ce să fac cu această femeie, unde să o aşez?“O voce a 
răspuns: „Întoarce-o prin părul ei!“. 

Atunci Preacurata Fecioară a plecat în tăcere şi i s-a 
deschis o uşă, dar eu nu vedeam nimic în spatele uşii. După 
aceea s-a întors ţinând în mâini părul meu şi de undeva au 
apărut 12 trăsuri fără roți; se mişcau încet şi eu le urmam. 
Preasfânta Născătoare de Dumnezeu mi-a dat părul meu, dar 
eu nu am priceput că m-a atins. Am auzit-o doar spunând că 
a douăsprezecea trăsură nu are podea. Mi-era teamă să stau 
în ea, dar Maica Domnului m-a împins în ea şi m-a trimis pe 
pământ. 

După toate acestea mi-am revenit şi stăteam conștientă 
şi priveam. Era ora unu şi jumătate după-amiază. După 
lumina aceea, toate mi se păreau urâte pe pământ. Atunci i-am 
zis sufletului meu: „Intră în trup!“. Imediat m-am aflat din 
nou la spital şi mergeam spre congelatorul unde se păstrează 
cadavrele. Acesta era închis dar eu am intrat înăuntru fără 
nici o piedică si am văzut trupul meu mort. Capul îmi era 
puţin într-o parte iar mijlocul îmi era presat de alte cadavre. 
Îndată ce sufletul mi-a intrat în trup am simţit frig puternic. 
În clipa aceea au băgat înăuntru trupul mort al unui om şi, 
când au aprins lumina, m-au văzut ghemuită, pe când ei de 
obicei aşează cadavrele cu faţa în sus. Văzându-mă aşa, 

infirmierii s-au înspăimântat şi de frică s-au împrăștiat. S-au 
întors cu doi medici care au ordonat imediat să mi se 
încălzească creierul. Pe trupul meu existau opt tăieturi 
(făcuseră practică pe trupul meu), trei pe piept şi restul pe 
burtă. După două ore de la încălzirea capului am deschis 
ochii, dar abia după 12 zile am putut vorbi. 

A douăsprezecea zi de dimineaţă mi-au adus micul dejun, 
pâine prăjită cu unt şi cafea, dar nu am vrut să mănânc și le-am 
spus acest lucru (era zi de post). Infirmierii au plecat iarăşi 
şi toti cei din spital au început să-mi dea atenţie. Au venit 
medicii şi m-au întrebat de ce nu vreau să mănânc. J.e-am 
răspuns: „Stati să vă spun ce a văzut sufletul meu. Cine nu 
posteşte în zilele de post, va mânca bucate imputite şi 
scârboase. De aceea nu voi mânca astăzi şi în nici un post nu 
voi mânca de dulce“. 

Medicii, de uimire, când se înroşeau, când păleau, iar 
bolnavii mă ascultau cu atenţie. Mai târziu s-au adunat multi 
medici şi eu le-am spus că nu mă mai doare nimic. Atunci a 
început să vină la mine lume multă şi eu le povesteam ce am 
văzut şi le arătam rănile. Poliţia s-a apucat să-i izgonească, 
iar pe mine m-au mutat în alt spital. M-am insanatosit pe 
deplin şi i-am rugat pe medici să-mi vindece cât mai repede 
tăieturile pe care mi le-au făcut în timpul practicii. Atunci 
m-au aşezat din nou pe masa de operaţie şi când medicii mi-au 
deschis burta, au zis: 

„- De ce au operat un om complet sănătos? 

Eu i-am întrebat: 

„- De ce boală sufăr?“ 

Ei mi-au răspuns: 

La Intestinele şi stomacul sunt sănătoase şi curate ca ale 
unui copil“. 
Au venit şi medicii care m-au operat prima oară şi când 
s-au apropiat au spus: 
e dp Unde este boala ei? Măruntaiele îi erau toate distruse 
şi mâncate de cancer, şi acum e complet sănătoasă“. 
Le-am răspuns: 

o Dumnezeu şi-a arătat mila Lui mie, păcătoasei; ca să 
mai trăiesc şi să mărturisesc celorlalți ce am văzut şi ce mi s-a 
întâmplat. Acest Dumnezeu a luat tot ce a fost stricat în mine 
si mi-a redat sănătatea; voi spune asta la toti, până ce voi 
muri“. 

Apoi i-am zis medicului: 

„-Ati văzut că v-aţi înşelat?“ 

Si el a răspuns: 

„- Nimic nu era sănătos în tine“. 

„- Ce credeţi acum?“ l-am întrebat eu. 

Mi-a răspuns: 

„ Te-a renăscut Atotputernicul!“ 

Atunci i-am zis: 

foi Dacă credeți în Acesta, făceți-vă cruce şi mergeţi la 
biserică!“ 

Medicul s-a inrosit căci era evreu. Am adăugat: 

„- Faceti-va plăcut lui Dumnezeu!“ 

După aceea am ieşit din spital, l-am chemat pe preotul 
pe care mai înainte îl batjocoream şi il necăjeam, numindu-l 
pomanagiu. I-am povestit tot ce mi s-a întâmplat, m-am 
spovedit şi m-am împărtăşit cu Sfintele Taine ale lui Hristos. 
L-am chemat să-mi binecuvinteze casa, pentru că până acum 
în ea a imparatit păcatul, desfrâul, betia si batjocura. 

În ziua de astăzi, eu, păcătoasa Claudia, în vârstă de 40 
de ani, cu ajutorul lui Dumnezeu şi al Împărătesei Ceresti, 
trăiesc crestineste. Merg regulat la biserică şi Domnul mă 
sprijină. Mă vizitează oameni din toate colțurile lumii şi eu 
le povestesc tuturor câte mi s-au petrecut, câte am văzut şi 
am auzit. Cu ajutorul lui Dumnezeu, îi primesc pe toti, le 
povestesc la toti cum eram înainte, ce mi s-a întâmplat şi din 
ce cauză sunt acum credincioasă. i 

Slăvit să fie Domnul Dumnezeul nostru! li povatuiesc 
pe toti să aibă grijă cum trăiesc, pentru că există cu adevărat 
altă lume şi altă viaţă, iar fiecare va da socoteală pentru 
lucrările lui pământeşti şi după măsura acestora va avea 
răsplată sau pedeapsă dreaptă şi veşnică. ai 

Să trăiţi cu toţii creştineşte şi să vă faceţi plăcuţi lui 
Dumnezeu. Amin. 

POVESTIRE FOARTE DE FOLOS 
A VEDENIEI UNUI OARECARE IOAN 


Suflete, să-ţi fie teamă de Judecătorul 
care apare în timpul somnului. 
Dar şi mai mult să te temi 
când va veni în vreme de veghe. 
(Din Sinaxarul Sfântului Nicodim, 23 noiembrie) 


În vremea împăratului Constantin, în anul 330, trăia un 
om cu numele loan. Era cunoscut şi de împărat, datorită 
meseriei pe care o practica. 

Aşadar, acesta la început îşi petrecea timpul trăind o viaţă 
păcătoasă şi necuvioasă, fără să se gândească în vreun fel că 
există iad. Dar Dumnezeu, care le randuieste pe toate spre 
folosul nostru, i-a apărut în vedenie şi i-a îndreptat purtarea. 

A văzut deci în somnul lui că i-a oferit împăratului 
Constantin un obiect făcut de el şi asta i-a dat curaj să 
vorbească liber şi să râdă în faţa lui. Însă deodată împăratul 
şi-a scos din teacă o sabie mare şi luându-l de păr, încerca 
să-i taie capul fără milă. loan, crezând că împăratul glumeste 
cu el, îşi întorcea mereu gâtul. Dar pe când făcea asta, îl 
aude pe împărat spunându-i cu seriozitate: „Când sabia va 
termina de tăiat părul, ceafa îţi va fi scăldată în sânge“. Atunci 
i s-a părut că i-a fost tăiat gâtul şi că sabia i-a ajuns până la 

piept. Plin de frică şi groază, loan cauta pe cineva care să-l 
ajute, şi de agonie şi teamă s-a trezit, însă după ce şi-a revenit, 
a rămas înfricoşat. Mai târziu, şi-a făcut semnul crucii şi a 
zis în sine: „Îţi mulţumesc visule, că mi-ai arătat aceste lucruri 
înfricoşătoare doar în inchipuirea mea si nu le-am văzut in 
realitate“. Dar, din păcate, a rămas nepocăit şi neîndreptat. 
După o perioadă de timp s-a îmbolnăvit grav şi a început 
să ceară ajutor de la Dumnezeu. Atunci a văzut din nou, de 
data aceasta nu în somn, ci în extaz, că se găsea în fața unui 
tribunal solemn. Pe tron stătea un Împărat înfricoşător, 
îmbrăcat în veşmânt regesc şi arhieresc. În dreapta şi în stânga 
tronului stăteau bărbaţi evlaviosi şi cuvioşi, iar el era mai 
jos, în faţa lor. În dreapta Împăratului se aflau câţiva supuşi, 
care erau frumoşi şi tineri. În stânga era un altul, mai smerit 
şi mai primitor. În spatele Împăratului se observa o groapă 
întunecată şi foarte adâncă, pe care numai privind-o îţi 
provoca frică nestăpânită şi durere mare. Şi în vreme ce loan 
stătea acolo, plin de frică şi spaimă, Împăratul îi zice: 

- Tinere, ştii cine sunt Eu? 

loan a răspuns: 

- Ştiu, Stăpâne, că eşti Fiul lui Dumnezeu şi Dumnezeu 
întrupat, după cum spun Sfintele noastre Scripturi. 

Atunci Împăratul a zis către el: 

- Așadar, dacă mă cunoşti, după cum spui, din Scripturi, 
şi îi cunoşti şi pe cei ce stau împreună cu mine, cum de ai 
uitat acel mesaj pe care ti l-a trimis cu ani în urmă împăratul 
Constantin? 

loan a răspuns zicând: 

- Am înţeles foarte bine acel mesaj, Stăpâne, şi sunt încă 
cuprins de frica pe care mi-a provocat-o. 

Şi Împăratul a spus: 

6 Daca porți încă în suflet rămăşiţele acelei frici, de ce 
stăruieşti în săvârşirea faptelor rele? Să pricepi bine că Cel 
care te-a supus acelei încercări nu a fost Constantin, ci Eu. 

După ce a văzut toate acestea, i s-a părut că Împăratul, 
ca un semn, le-a poruncit celor ce se aflau în jurul Lui să-l 
arunce pe loan în groapa din spatele tronului. Şi în timp ce 
slujitorii îl impingeau fără milă in groapă, acela a chemat 
ajutorul Maicii Domnului. Și cu adevărat i s-a părut că a 
văzut-o pe Nascătoarea de Dumnezeu acolo, aproape de el 
şi L-a auzit pe Împărat zicând: „Datorită rugăciunilor Maicii 
Mele, lăsaţi-l să piece!“. 

Aici s-a terminat vedenia pe care a avut-o loan. Acesta 
s-a cutremurat şi după ce şi-a revenit s-a dus la un monah 
evlavios şi i-a istorisit vedenia. lar monahul i-a spus: 

- Slăveşte-L pe Dumnezeu că te-a invrednicit să primesti 
o asemenea învățătură. Şi trezeşte-te, dragul meu, ca să nu 
patesti şi tu la fel ca cel despre care vreau să-ți povestesc 
acum: 

O vedenie asemănătoare cu a ta a fost văzută si de un alt 
om. Aşadar acest om a văzut în vedenie cum îl duceau legat 
şi îmbrâncindu-l pentru a-l arunca într-o groapă infricosatoare 
pe un cunoscut de-al lui care se numea Iorgos şi care era primul 
peste comisiile şi judecătoriile împărăteşti. Însă din jur, un 
Om care avea îndrăzneală către împărat, i-a oprit pe cei care 
îl duceau la groapă şi i-a rugat să-l lase liber, si lorgos le-a 
promis cu garanţie că în 20 de zile se va îndrepta. După ce 
lorgos a fost astfel eliberat pe garanţie, acel om şi-a revenit 
din vedenie şi întrucât era prieten cu cel din vedenie şi a 
înțeles bine semnificaţia acesteia, a alergat să-i facă cunoscute 

cele pe care le-a văzut. Însă Iorgos, când a auzit acestea, nu 
le-a dat nici o atenţie. Astfel a rămas neîndreptat nefericitul, 
şi după 20 de zile a fost smuls din această viață şi s-a dus să- 
şi plătească datoria pe care a promis-0. 

Această întâmplare i-a povestit-o acel monah lui loan. 
lar el, când a auzit acestea şi având încă vii în minte acele 
înspăimântătoare lucruri ce le-a văzut în vedenie, şi-a 
mărturisit fără ruşine toate păcatele. Și-a schimbat viața în 
bine, trăind ani indelungati după voia lui Dumnezeu. Și astfel, 
când a murit, a plecat în locuinţa cerească. 


Rugăciune 
către Prea Sfânta Născătoare de Dumnezeu 
a Sfântului Dimitrie al Rostovului 


Prea Sfântă Născătoare de Dumnezeu, apără-mă si 
păzeşte-mă pe mine, robul tău, de toată răutatea sufletului si 
a trupului şi de tot vrăjmaşul văzut şi nevăzut. 

Prea Sfântă Fecioară, ocroteşte-mă la adăpostul tău; căci 
în preacuratele tale mâini incredintez sufletul meu. Fii ajutor 
şi adăpost sufletului meu în ziua înfricoşătoare a Judecăţii şi 
mijloceşte pentru mine, nevrednicul, ca să intru curat şi 
neprihănit în lăcașurile Raiului. 

Nu mă izgoni, Stăpână, pe mine, robul tău, ci ajută-mă 
şi dă-mi folosul cererilor mele. 

Scapă-mă de toate primejdiile, uneltirile, nevoile şi 
bolile, şi dăruieşte-mi pocainta cea de pe urmă. Ca să mă 

mântuiesc prin mijlocirea şi ajutorul tău, să mă păzesc în viaţa 
aceasta de vrăjmaşii văzuţi şi nevazuti, umblând după voia 
iubitului tău Fiu şi Dumnezeului nostru, şi în ziua Judecăţii să 
mă izbăvesc de iadul cel veşnic şi infricosator. Mă închin, îţi 
mužiupięsc şi slăvesc preasfânt numele tău, acum şi pururea şi 
în vecii vecilor. Amin. 

PARINTELE IOSIF ISIHASTUL, 1959 


Dumnezeu mi-a arūtat rūutatea Satanei 


Sa nu te miri, fiul meu. Asa este monahul. Viata 
monahului este martiraj continuu. Prea dulcele Iisus, prin 
mijlocirea chinurilor se face cunoscut. Şi când II vei chema, 
îţi va ridica chinurile. Iubirea Lui se află prin suferinţe. Ti se 
arată puţină miere, iar pe dedesubt e ascunsă mulțime de 
amărăciune. Mai întâi vine mierea harului şi apoi urmează 
amărăciunea ispitelor. 

Când voieşte să-ţi trimită chinurile, îţi dă de veste si îţi 
trimite sol bucuria. Şi apoi îţi zice: „Fii pregătit! Asteapta cu 
bagare de seamă, căci vrăjmașul te va ataca şi te va lovi!“. Şi 
aşa începe bătălia şi lupta cea mare. 

Fii cu luare-aminte, să nu te înfricoşezi. Să nu te miri 
când „vor trage cu tunurile“, ci să stai cu barbatie, ca un 
ostaş al lui Hristos, ca un sportiv încercat, ca un războinic 
viteaz. Odihna va fi dincolo. Aici e locul de pribegie, dincolo 
este patria noastră adevărată. 

Nu ţi-am spus şi altădată? Opt ani întregi m-am luptat 
infricosator cu diavolii. În fiecare noapte bătălii sălbatice, 
iar ziua, cugetări şi patimi. Veneau cu săbii, cazmale, topoare 
şi lopeti. Ce-am mai patit! 

„- Sariti toti pe el!“ 

- Ajuta-ma, Maica Domnului meu! strigam eu; şi îl 
înşfăcam pe unul; şi îl loveam pe altul; îi băteam de mă dureau 
mâinile. 

Şi s-a întâmplat să vină să ne vadă un cunoscut de-al 
nostru din lume. Şi noaptea l-am găzduit să doarmă în mica 
mea chilie. Şi au venit diavolii, după cum se obisnuisera cu 
mine şi l-au luat la bătaie şi el a început să tipe! S-a speriat, 
omul, era gata să-și iasă din minti. Am alergat iute. 

- Ce-ai patit? l-am întrebat. 

_ Diavolii, mi-a zis, erau gata să mă sugrume! M-au 
omorât în bătaie! 

- Nu-ţi fie teamă, i-am spus, la mine au venit, dar în 
seara asta, din greşeală, te-au bătut pe tine. Dar nu te neliniști! 
I-am zis şi alte vorbe încurajatoare, ca să-l liniştesc. Dar n-a 
fost cu putință. Nu a mai putut rămâne în acel loc de chin. Se 
uita cu groază în dreapta şi-n stânga şi m-a rugat să-l las să 
plece. La miezul nopţii l-am condus la Sfânta Ana şi m-am 
întors. 

Era în ziua de Sfântul Vasile. 

Așadar după aceşti opt ani, din pricina bătăii primite 
pentru războirea trupului, a postului pe care îl tineam, a 
privegherilor şi celorlalte nevointe am obosit tare mult. Si 
m-am îmbolnăvit. Şi m-am descurajat, zicând că nu e nici O 
nadejde sa inving diavolii si patimile. 

Si într-o noapte, cum stăteam pe scaun, s-a deschis uşa. 
Eu eram aplecat şi făceam rugăciunea minţii şi nu m-am uitat. 
Am crezut că a deschis-o părintele Arsenie. Apoi am simțit 
pe dedesubt o mână care mă atingea, dându-mi plăcere. 
Privesc şi-l văd pe diavolul spurcat al preacurviei. M-am 

aruncat asupra lui ca un câine şi l-am înşfăcat. Când l-am 
atins, i-am simţit părul care era ca de porc, apoi s-a făcut 
nevăzut. Toată încăperea s-a umplut de duhoare. Şi din clipa 
aceea a plecat împreună cu el şi războirea trupului. Și m-am 
făcut ca un prunc, eliberându-mă de patimi. 

Într-o seară Dumnezeu mi-a arătat răutatea satanei. 

Mă aflam într-un loc frumos și înalt, jos era o piață mare 
şi alături se găsea marea. Și diavolii întinseseră mii de curse. 
Şi treceau pe acolo monahii; şi călcând în capcane, pe unul 
îl prindea de cap, pe altul de picior, pe altul de mână, de 
haine, pe fiecare de unde putea. Balaurul din adâncuri îşi 
scosese capul afară din mare şi vărsând flăcări pe gură, pe 
ochi şi pe nări se bucura şi râdea de căderea monahilor. Eu, 
când l-am văzut, l-am mustrat. 

- O, balaure întunecat! i-am zis. De aceea ne înşeli şi ne 
întinzi curse! 

Şi mi-am revenit, având totodată bucurie şi tristeţe. 
Bucurie, pentru că am văzut cursele diavolului. Tristete, 
pentru căderile noastre şi primejdia care ne ameninţă. 

De atunci m-am rugat fierbinte şi liniştit. Dar acesta nu 
s-a oprit. De aceea îţi scriu acestea, ca să aveţi răbdare, tu şi 
ceilalți frați. 

E luptă mare în viaţa aceasta, dacă vrei să câştigi; nu e 
de glumit! Te războieşti cu duhurile necurate, care nu ne 
aruncă dulciuri şi prăjituri, ci gloanţe ascuţite care omoară 
sufletul, nu trupul. 

Dar nu te întrista. Nu-ţi fie teamă. Ai un ajutor. Eu te 
voi sprijini. Te-am văzut cu adevărat ieri în somnul meu, 
urcam împreună către Hristos. Aşadar ridică-te şi vino în 
urma mea. 

Să fii cu luare-aminte, căci ai văzut cursele viclenilor; şi 
vai de cel ce va cădea în ele. Nu va putea scăpa uşor din 
ghearele lor. 

Desigur, diavolul nu poate - oricât ar vrea el - să ne arunce 
singur în iad, dacă noi nu conlucrăm în răutatea lui. Şi iarăși, 
nici Dumnezeu nu vrea să ne mântuiască dacă noi nu ne facem 
împreună lucrători harului Său pentru mântuirea noastră. 
Dumnezeu ajută mereu dar vrea ca şi noi să lucrăm, să facem 
tot ce putem. 

Niciodată să nu zici că nu ai sporit şi că de ce nu ai 
sporit şi altele asemenea. Căci sporirea nu stă doar în puterea 
omului, chiar dacă el vrea şi se osteneste mult pentru asta. 
Puterea lui Dumnezeu, harul Său binecuvântat, acesta le face 
pe toate, acesta îl ridică pe cel căzut, acesta îl îndreaptă pe 
cel ce a greşit. 

Pe Acesta, pe Dumnezeul şi Mântuitorul nostru, să-L 
rugăm şi noi din toată inima să vină; să-l ridice pe paralizat, 
să-l învie pe Lazăr cel mort de patru zile, să le dea ochi celor 
orbi, să-i hrănească pe cei flămânzi. 

(Din cartea 
„Împărtăşirea experienţei monahale“, p. 145-150, 
Editura Sfintei Mănăstiri Filotheu, 
Sfântul Munte Athos) 


94 


CUVIOSUL FILOTHEI ZERVAKOS 


Despre aducerea-aminte de moarte 
si ieșirea sufletului 


„„.Vremea de pe urmă a vieţii mele pământești s-a 
apropiat, a sosit „care este omul care să trăiască şi să nu 
vadă moartea“. E o datorie de care nu putem scăpa şi a venit 
timpul să o plătesc, „precum este rânduit oamenilor odată să 
moară, iar după aceea Judecata“ (Evrei 9, 27). 

Preabunul Dumnezeu, pentru a mă deştepta din somnul 
nepăsării şi ca să mă pregătesc de ieşire, nu a încetat să mă 
prevestească de ani de zile, zicându-mi: „Scoală-te din somnul 
nepurtării de grijă, sfârşitul se apropie şi te vei tulbura, 
trezeste-te. Mirele vine în miezul nopții şi fericită sluga pe 
care o va afla priveghind, iar nevrednică iarăși pe care o va 
afla trândăvindu-se: vezi cu somnul să nu te îngreuiezi şi 
afară de împărăție să te incui“. 

Iarna trecută, într-o noapte, în vreme ce dormeam, am 
simţit că sufletul meu se desparte de trup. Am simţit că ceva 
se desprinde cu forță şi durere din toate membrele trupului, 
din cap, din mâini, din picioare, din piept, precum zice 
troparul la slujba înmormântării: 

„Cum se desparte degrabă sufletul de trup şi legătura ce 
părea firească a armoniei şi a înţelegerii prin voia 
dumnezeiască se desface...“. 

Aflându-mă în această stare, am văzut că sufletul s-a 
despărțit de trup şi s-a depărtat 2-3 metri. Sufletul era 
netrupesc, imaterial, fără forma, dar era fiinţă, simţea şi vedea 
fără să aibă ochi ca trupul şi se uita la trup, care rămăsese 
mort, fără simtiri, fără mişcare, murdar şi rece. Sufletul era 
uşor şi subţire ca o răsuflare. A privit trupul pentru câteva 
minute, şi ca şi când ar fi primit poruncă, a intrat iar în el şi 
a început să simtă greutatea trupului, nevoile, patimile, 
slăbiciunile şi bolile acestuia şi, astfel, s-a întristat şi s-a 
dezgustat, dar după puţin timp iar s-a despărțit pentru o 
vreme, şi iarăşi a intrat. A vrut să se desprindă si a treia oară, 
căci nu voia să aibă ca tovaras trupul şi, pe când începuse să 
iasă şi dorea cu râvnă să se despartă pentru totdeauna şi să se 
elibereze de trupul împătimit şi slab, în clipele acelea de 
agonie mi-am venit în fine şi m-am minunat. Ce taină 
înfricoşătoare este aceasta!!! Cum se desparte sufletul de trup 
şi apoi îl vede pe acesta mort şi fără simțuri? 

Înfricoşătoare este taina morţii! Dar şi mai înfricoşătoare 
e vremea cercetării şi hotărârea neschimbată: „Veniţi 
binecuvantatii... sau duceti-va, blestematilor!!!“. Fie-Ti milă, 
Doamne, fie-Ti milă şi nu ne izgoni pe noi de la Faţa ta, si 
invredniceste-ne pe noi să stăm de-a dreapta Ta şi să ne 
bucurăm de viaţa cea veşnică şi de Împărăţia Ta. Amin. Amin. 

Amin. 

„Acest bilet este al tău“ 
(Fragmente de epistolă) 


... Ultima mea rugăciune a fost în seara zilei de 29 iunie 
1975. După citirea rugăciunii de seară L-am rugat pe 
Dumnezeu să ierte păcatele mele cele multe si păcatele fiilor 
mei duhovniceşti, ale fraților şi ale tuturor oamenilor. L-am 
rugat, de asemenea, dacă voieste, să mă ia de pe pământ, ca 
să nu mă înece puhoiul nestăvilit al păcatelor, care se aruncă 
nu numai asupra păcătoşilor, ci şi asupra celor aleși. M-am 
rugat cerând să mă ia pe mine cel bolnav şi puţin credincios 
din lumea aceasta plină de păcate, ca să nu mai văd mândria, 
lipsa de evlavie si păcatele oamenilor nemulțumitori. Apoi 
am adormit. 

Pe la miezul nopţii, în vreme ce dormeam în mica mea 
chilie, am văzut în vis un tânăr pe care nu-l cunosteam şi 
care avea în mâini bilete şi le împărțea acelora care plecau în 
călătorie spre patria cerească. A lăsat biletele pe masuta din 
chilia mea şi le-a învelit cu un acoperământ. Apoi luând un 
bilet, mi l-a oferit spunând cu voce poruncitoare: „Acest bilet 
este al tău“ şi după ce a luat biletele celelalte, a plecat. 

Acel binecuvântat om sau Înger - nu ştiu ce era, eu om 
am văzut - nu a scris pe bilet nici anul, nici luna, nici ziua, 
nici ora plecării corabiei cereşti care transportă sufletele 
oamenilor din locurile lor pământeşti spre patria veşnică şi 
cerească. Biletul mi-a fost oferit fără să mi se arate data 
plecării. Poate că azi, ori mâine, ori poimâine, nu se ştie 
când... | 

Pentru ca in curand voi pleca in lunga calatorie spre ceruri, 
m-am gândit să vă trimit urările, binecuvântarea şi ultima mea 
povata. Auziti, fiii mei duhovnicești, povata mea părintească: 

Fiţi cu luare-aminte să nu aveți mintea voastră la lucrurile 
pământeşti, stricăcioase şi deşarte ale acestei lumi, ci mintea 
voastră să fie în patria de sus, în Ierusalimul ceresc şi să 
vedeţi cu ochii sufletului strălucirile sfinților, proorocilor, 
apostolilor, mucenicilor, cuviosilor şi drepţilor. Să o vedeți 
pe Prea Sfânta Născătoare de Dumnezeu, Împărăteasa cerului 
şi a pământului şi a îngerilor. Să-L vedeţi pe Dumnezeul 
nostru şi să-l cereti să vă dea Împărăţia si dreptatea Lui si 
toate celelalte se vor adăuga vouă. Dorinţa voastră să fie 
pururea Împărăția lui Dumnezeu și atunci o veţi moşteni pe 
aceasta. Iubiti-L pe Dumnezeu cu tot sufletul şi inima voastră 
pentru ca şi Acela să vă apere de toate relele, cum zice David: 
„Apără Dumnezeu pre toţi cei ce-L iubesc pre EI, iar pe 
păcătoşi îi va pierde“. 

Dacă voi afla mângâiere de la Domnul, II voi ruga să 
veniţi şi voi ca să fim cu toţii laolaltă, împreună cu 
Dumnezeu, ca să-l cântăm, să-L binecuvântăm, să ne 
închinăm şi să-l mulțumim, întru bucurie, veselie şi fericire 
în vecii vecilor. Amin. 

Cu dragoste părintească şi binecuvântări fierbinți, 
Părintele vostru duhovnicesc, 
Arhim. Filothei 

Adevăruri care ne interesează 


Capul nostru, Hristos, se află de la Înălţarea Lui, în ceruri, 
de-a dreapta lui Dumnezeu. Cât trebuie să ne bucurăm noi, 
care suntem mădularele Lui! 

Pământul, prin Înălţarea Domnului, a devenit parte de 

cer şi tron al lui Dumnezeu, patria noastră; şi tu acum de ce 
nu vrei să-l ierti pe fratele tău, să-l miluiesti pe aproapele 
tau? Ai văzut ce ne aşteaptă în viața cealaltă. Să ne pregătim 
pentru a merge acolo. 
„ Anestolii L-au pierAvt din ochi pe Hrietas (în vreme» 
Inaltarii) şi în inima lor a venit Sfântul Duh. Au pierdut 
comoara nepretuita din ochii lor şi comoara nepretuita a venit 
în sufletul lor. Atunci noi cum vrem să dobândim Duhul Sfânt 
fără să pierdem nimic? 

Pocainta nu vine în timpul chefurilor, cinelor bogate şi a 
trăirilor teatrale. Este o realitate serioasă, aspră şi plină de 
lacrimi. 

Harul Domnului este suficient pentru a-ţi umple inima, 
la ce-ţi trebuie petrecerile? Adevărul creştin este un dar serios 
şi dumnezeiesc, nu petreceri şi dansuri! 

Cu cât mai multe daruri facem celorlalți, cu atât mai 
mult aducem către noi darurile dumnezeiesti. Cu cât dăruim 
mai mult, cu atât ne va dărui şi Dumnezeu nouă. Atât de 
fericiți vom fi! Dumnezeu ne-a dat atâta lumină! Ce mare 
greutate e să luminăm şi noi pe cineva? Dumnezeu ne-a ajutat 
să-L cunoaştem. Ce e atât de greu pentru noi să dăm o povaţă, 
un ajutor fratelui nostru? 

(Arhim. Ioil Giannakopoulos) 

Atunci fratele său care murise i-a răspuns: 

- Chinurile iadului sunt de mii de ori mai înfricoşătoare 
decât este scris. Toate limbile lumii la un loc nu pot să 
povestească aceste suferinţe. 

Monahul l-a întrebat din nou: 

- N-aş putea şi eu încerca puţin din ele ca să cred cele 
ce-mi spui? 

Fratele său i-a zis: 

- Prin ce simţ vrei să faci această încercare? 

Şi monahul i-a spus: 

- Eu sunt foarte mic la suflet şi mi-e teamă ca nu cumva 
să mor dacă văd cu ochii mei sau dacă ating cu mâiniie, ci 
mai bine să miros puţin cum este acolo. 

Atunci fratele său mort şi-a scuturat puțin veşmântul şi 
a ieşit o asemenea duhoare, încât monahii din acea mănăstire 
nu au putut-o suferi si fugeau în dreapta şi-n stânga ca 
smintitii. Şi, din această cauză, au plecat din acele ţinuturi şi 
au construit mănăstire în alt loc“. 


Învăţătură de folos după moarte 


Isihastul român contemporan Paisie Olarul (1897 - 1990) 
a adormit întru sfințenie la 10 octombrie 1990. 

Cimitirul Mănăstirii Sihăstria a devenit de atunci un 
spaţiu şi mai sfânt, loc de închinăciune, rugăciune şi întărire 
duhovnicească pentru fiii săi duhovniceşti, care au rămas 
fără păstor. La 40 de zile de la moartea lui, după ce a fost 
împlinită toată rânduiala cuvenită, unul dintre ucenicii săi se 

ruga într-o noapte, singur, în chilia părintelui. De oboseală, a 
adormit puţin în genunchi şi l-a văzut pe părinte îmbrăcat cu 
rasă, schimă şi epitrahil, stand la capătul patului - unde suferise 
şase ani - cu crucea în mână şi plângând. Ucenicul, întristat, a 
sărutat crucea şi mâna părintelui şi l-a întrebat: „De ce plângi, 
părinte? Te doare ceva?“. Si acela i-a răspuns: „Nu, dragul 
meu, dar pentru că voi nu plangeti, plâng eu în locul vostru, 
căci e foarte greu să ajungă cineva în Rai! O, câtă trebuinta si 
câtă frică are sufletul atunci! Si dacă tu nu plângi pentru tine 
aici, cine va plânge după moartea ta? Pentru că plânge doar 
acela pe care îl doare inima şi care are conştiinţa curată. Vedeţi 
cum trece vremea? Vai şi amar dacă veţi petrece timpui vostru 
fără folos, deoarece nu vă veţi reîntâlni cu el. Ce puteţi face 
astăzi, faceţi, şi nu amanati pentru mâine, căci nu ştim dacă 
mai trăim până atunci. Pentru că dacă poţi şi nu faci, vei avea 
mare păcat, şi de la faţa lui Dumnezeu nu poţi ascunde nimic. 
Când înfăptuieşti ceva, scopul pentru care ai făcut acel lucru 
va fi cercetat. Vreti să vă faceți plăcuţi oamenilor sau lui 
Dumnezeu? Fiţi cu luare-aminte, căci Raiul este foarte scump 
şi e foarte greu să ajungă cineva acolo. Ingrijiti-va de sufletele 
voastre, întrucât mare răspundere are fiecare pentru sufletul 
lui. Căci nu ne ajută anii trăiţi, ci faptele săvârşite, dragii mei“. 

Apoi ucenicul i-a zis: „Părinte, stati să mâncaţi ceva, căci 
e ora trei după-amiază...“. Si aşa s-au despărțit; părintele Paisie 
a plecat şi ucenicul a plâns mult pentru plânsetul părintelui. 
„E ca şi când l-aş vedea în continuu în fața ochilor mei - zice 
ucenicul - cum plânge şi cum îmi spune aceste cuvinte“. lată 
cum ne învaţă să ne pocăim părinţii noştri duhovniceşti, chiar 
şi după moartea lor. 

Nu e nevoie de comentarii, ci de luptă duhovnicească şi 


pocăință adevărată. 
(Din cartea „Părintele Paisie Olarul “,p. 153) 

CUVIOSUL FOTIE KONTOGLOS 


Marele rămăşag dintre credincioşi 
si necredinciosi 


În lunea din Săptămâna luminată, târziu. după miezul 
nopții, înainte de a mă culca, am ieşit în grădinița pe care o 
avem în spatele casei şi am stat puţin, privind cerul înstelat, 
ca şi când îl vedeam pentru prima oară. Mi se părea foarte 
adânc şi parcă de sus s-ar fi auzit o cântare îndepărtată. Glasul 
meu a rostit aşa: „Slaviti-L pe Domnul Dumnezeul nostru si 
inchinati-va la asternutul picioarelor Sale“. Un cuvios părinte 
mi-a spus odată că în orele acestea, cerurile sunt deschise. 
Aerul era înmiresmat de flori şi ierburi. „Cerul şi pământul e 
plin de slava Domnului“. 

Aş fi stat acolo singur până în zori. Ca şi când n-aş fi 
avut trup sau vreo legătură cu pământul. Dar m-am gândit 
ca nu cumva să se trezească vreunul din casă şi să se 
neliniştească pentru că lipseam. De aceea, am intrat și m-am 
întins în pat. 

Nu mă luase bine somnul, nu ştiu dacă eram treaz sau 
dormeam, şi văd în fața mea un om cu privirea ciudată. Era 
foarte palid, ca un mort, dar ochii îi erau deschişi şi mă privea 
înfricoşat. Faţa sa era ca o mască, ca a unei mumii; cu pielea 
lucioasă, de culoare galben-intunecat si lipită de capul mort, 


105 


Dc 






































gemetele lui, care s-au stins şi ele încet-încet. M-a luat puţin 
somnul, dar la un moment-dat am simțit că mă atinge o mână 
rece. Am deschis ochii şi l-am văzut din nou în faţa mea. De 
data aceasta era şi mai înfiorător, şi mai mic de statură. 
Devenise ca un copil de faşă, cu cap mare şi bătrân, pe care 
îl mişca încolo şi încoace. 

A deschis gura si mi-a spus: „Peste puţin timp se va 
lumina de ziuă şi vor veni să mă ia cei care m-au trimis!“. 
L-am întrebat: „Cine te-a trimis?“. Mi-a răspuns cu nişte 
cuvinte încurcate şi nu am înţeles nimic. Mai târziu a zis: 

„Acolo unde mă aflu sunt şi multi alții dintre cei care te 
batjoGorėai pentru credinţa ta şi care acum au înțeles că 
zeflemelile lor nu trec mai departe de mormânt. Sunt şi unii 
cărora le-ai făcut bine, dar ei te-au vorbit de rău. Si cu cât îi 
iertai mai mult, cu atât ei deveneau mai răi. Pentru că omul 
viclean în loc să se bucure de bunătatea altcuiva, se amărăşte, 
deoarece îl face să se simtă învins. 

Aceştia se află într-o stare mai rea decât a mea și nu pot 
ieşi din închisoarea lor întunecată pentru a veni să te găsească, 
precum am făcut eu. Sunt foarte aspru chinuiti, căci sunt 
batuti cu biciul dragostei lui Dumnezeu, cum a zis un sfant. 

Cat de diferită este lumea faţă de cum o vedeam noi! 
Este inversă faţă de cum ne-o închipuiam noi, cei inteligenți. 
Acum pricepem că inteligența noastră este o prostie, discuțiile 
noastre, pălăvrăgeli viclene, şi bucuriile noastre, minciună 
şi înşelăciune. 

Voi, cei care Îl aveţi pe Hristos în inimă, şi pentru care 
cuvântul Lui este Adevărul, singurul Adevăr, voi ati câştigat 
Marele Rămăşag făcut între credincioşi si necredincioşi, acest 
rămăşag pe care eu, nevrednicul, l-am pierdut şi tremur şi oftez 

şi nu-mi găsesc liniştea. Cu adevărat în iad nu mai există 
pocăință. Vai de cei care trăiesc cum am trăit noi când am 
fost pe pământ. Trupul ne-am îmbătat şi ne-am bătut joc de 
cei care credeau în Dumnezeu si în viața de după moarte, şi 
multă lume ne aplauda. Vă numeam înţelepţi, vă batjocoream, 
şi cu cat primeati cu bunătate zeflemelile noastre, cu atât 
răutatea noastră sporea. 

Văd şi acum cât de mult vă supără oamenii răi cu purtările 
lor, dar voi primiţi cu răbdare săgețile otrăvite pe care le scot 
din gurile lor, numindu-vă prefacuti şi acuzându-vă că amagiti 
lumea. Dacă s-ar găsi, nefericitii, în locul în care mă aflu eu 
acum şi de ar vedea de aici lucrurile, s-ar înspăimânta de 
faptele pe care le săvârşesc. Aş vrea să mă arăt lor şi să le 
spun să schimbe drumul pe care merg, dar nu-mi este 
îngăduit, aşa cum nu i-a fost îngăduit nici bogatului care s-a 
rugat către Patriarhul Avraam să-l trimită pe săracul Lazăr. 
Acesta nu a fost trimis, şi asta pentru a fi vrednici de osândă 
cei care păcătuiesc şi vrednici de mântuire cei ce păşesc pe 
calea lui Dumnezeu. „Cel ce nedreptateste să nedreptăţească 
încă, iar cel întinat, să se întineze încă; iar dreptul să 
săvârşească dreptate încă, iar sfântul să se sfinteasca încă“. 

După aceste cuvinte, a dispărut din fața mea. 

(Din cartea „Flori tainice “, 
Editura Papadimitrios, Atena) 

Rugăciune către îngerul păzitor al vieții 
omului 


Sfinte îngere, păzitorul ticălosului meu suflet şi a 
sărmanei mele vieţi, nu mă părăsi pe mine, păcătosul, şi nu 
te depărta de la mine din pricina necumpătării mele; nu-l 
lăsa pe diavolul cel viclean să pună stăpânire pe trupul meu 
stricăcios; îndreptează şi călăuzeşte paşii mei pe calea 
mântuirii. Sfinte îngere al lui Dumnezeu, ocrotitorul şi 
acoperitorul ticălosuiui meu suflet şi trup, iartă-mă pentru 
supărările pe care ti le-am adus în toate zilele vieții mele, şi 
pentru păcatele zilei de astăzi; acoperă-mă şi în această noapte 
şi păzeşte-mă de toată ispita vrajmasului, ca să nu-L mânii pe 
Dumnezeu cu păcatele mele; şi mijloceşte pentru mine la 
Domnul şi sădeşte în mine frica lui Dumnezeu si ajută-mi să 
mă dovedesc rob vrednic al bunatatii Acestuia. Amin. 


Troparul Sfinților Voievozi 


Mai-marilor Voievozi ai Oştilor Cereşti, rugămu-vă pe 
voi, noi nevrednicii, cu rugăciunile voastre să ne acoperiţi 
pe noi cu acoperământul slavei voastre celei netrupesti, 
păzindu-ne pe noi, cei ce cădem cu de-adinsul şi strigăm! 

Izbaviti-ne din nevoi ca cei ce sunteți mai mari peste 
cetele puterilor celor de sus. 

Din canonul ingerului pūzitor 


Ingere al lui Dumnezeu, cel ce stai fără mijlocire înaintea 
Sfintei Treimi, nu înceta a te ruga pentru mine, robul tău. 

Ca cel ce ai luat putere de la Dumnezeu, a păzi sufletul 
meu nu înceta, cu acoperământul aripilor tale acoperă-l pe el 
pururea. 

Slavă Domnului lisus, Celui ce te-a dat mie pe tine, mare 
păzitor sufletului meu şi armă asupra vrăjmaşilor mei, de 
Dumnezeu cinstite înger. 

Invredniceşte-mă şi pe mine să dobândesc Împărăţia cea 
de sus a lui Dumnezeu, ca împreună cu tine să cânt cântarea 
cea Intreit Sfântă. 

PARINTELE EFREM FILOTHEIUL 


Povete duhovnicești purtătoare de nădejde 


* Doar lucrurile lui Dumnezeu ne călăuzesc spre viața 
veşnică. Toate lucrurile lumii acesteia sunt deşarte; iar cel 
ce iubeşte lumea se îndepărtează de Dumnezeu... Acolo unde 
poruncile lui Dumnezeu sunt păzite, lucrările întunericului 
sunt fugărite. 

* Adevărata fericire nu vine din cele dobândite pe 
pământ, unde toate sunt schimbătoare, ci de la Dumnezeu şi 
din virtutea dumnezeiască. 

* De vreme ce ati fost aleşi să deveniți ostaşi ai lui lisus 
şi să-i razboiti pe vrăjmașii Lui, Hristos vă va povăţui cum 
să vă aratati iubirea voastră către El. 

* Ochii voştri să privească în sus, spre cele veşnice şi 
nestricăcioase, nu în jos, spre cele pământeşti şi trecătoare. 

*... Stăruiți în rugăciune. Rugăciunea le va rândui pe 
toate. Ramaneti statornici alături de Iisus ca să trăiţi fericirea 
duhovnicească. O singură fericire există, cea întru Hristos. 
Fericirea în afara lui Hristos este fără de folos, deoarece se 
dobândeşte pe căi greșite, se sfârşeşte repede şi ne conduce 
la nefericirea veşnică. 

* ... Cei ce iubesc lumea, sunt lipsiţi de dragostea lui 
Dumnezeu. lubirea lumii, după Pavel, este vrăjmașă lui 
Dumnezeu. 

* Viaţa lumească este plină de curse, păcate, patimi, 
risipire. Bucuriile păcătoase se termină în nefericire şi durere. 

* Să nu dăm importanță lucrurilor trecătoare, ci celor 
veşnice. Nu e lumea deşartă? Nu e viaţa scurtă? De ce ne 
preocupă deci paiele mai mult decât aurul? 

* Toate vor trece în lumea aceasta deșartă. Lumea este o 
trecere şi fiecare păşeşte prin vremea vieții lui spre viața 
veşnică... 

* Cu cât merge cineva spre cunoaşterea lui Dumnezeu, 
cu atât se simte mai bine şi îi pare rău de oamenii care numesc 
fericire bucuriile mincinoase ale acestei lumi amăgitoare, 
care la urmă aduc amărăciune fără de sfârşit. 

* Oamenii din zilele noastre se îngrijesc de cele din afară 
şi lasă inima să li se îmbolnăvească grav de egoism, mândrie 
şi slavă deşartă! 

* Pentru curățirea inimii trebuie multă zdrobire, 
rugăciune, ascultare, osteneli, lacrimi, căci dacă inima nu se 
va curati... atunci cum vom spune că faptele noastre sunt 
plăcute lui Dumnezeu? 

* Bucuria sufletului izvorăşte din conştiinţa curată. 

* Sa ne aducem mereu aminte de numele lui lisus, căci 
acest nume Preasfânt ne va dărui izbânda împotriva tuturor 
păcatelor. 

*Drumul duhovnicesc a fost hărăzit de Atotputernicul 
Dumnezeu să fie străbătut când cu bucurie, când cu plânset, 
când cu iarnă, când cu vară, când cu război, când cu pace... 

* Frica de Dumnezeu naşte pocainta curată, pocainta 
naşte plânsul, zdrobirea inimii şi lacrimile care aduc iertare, 
bucurie şi nădejde în adâncul sufletului. 

* Cunostintele minţii ne imbogatesc cu foloase materiale 
şi slavă deşartă, dar totodată ne aduc şi mulțime de păcate. 

* Diavolul urăşte fecioria, fiind scârbos şi răzvrătit 
împotriva lui Dumnezeu, de aceea aduce atâtea cugetări 
spurcate, ca să-l murdărească pe iubitorul neprihănirii şi să-l 
facă să-şi piardă strălucirea îngerească. 

* Mirele Ceresc iubeşte mai mult decât orice curatia 
trupului şi a sufletului omului. Neprihana aduce pronia şi 
pogorârea Duhului Sfânt. Diavolul alungă neprihana pentru 
a împiedica venirea Duhului Sfânt! De aceea suntem ispititi 
de gândurile rele, dragii mei, ca să nu devenim vase de folos 
ale Duhului Sfânt. Aşadar să ne nevoim pentru a dobândi, cu 
harul lui Dumnezeu, curatia sufletului şi a trupului... Din 
curatia inimii izvorăşte iubirea desăvârşită. 

* Omul este chemat să înceapă lupta şi nevointa 
duhovniceasca, avand ca aliat pe Dumnezeu si ca ajutor pe 
părintele duhovnic; iar vrăjmaşul se va împotrivi cu putere 
ca să-l înfricoşeze pe nevoitor. 

* Fiecare om se va afla singur cu desăvârşire în ceasul 
înfricoşător al morţii, iar lucrările smereniei vor fi adevăratul 
său ajutor. 

* După trecerea vieţii noastre de la fiecare din noi se va 
cere socoteală exactă despre cum şi unde şi-a cheltuit timpul 
şi vai de cei care l-au împrăștiat pe chefuri păcătoase si 
ucigatoare de suflet... Să nu-l cheltuim pe lucrări ale 
întunericului şi ale lumii! |, 

* Viaţa noastră atârnă de un fir de ata; la fiecare pas 
suntem judecaţi pentru ceea ce facem. Câţi au rămas treji şi nu 
au adormit? Şi câți au căzut în adormire si nu s-au trezit? 

* Multe vise avem... şi deodată vine moartea şi le 
zădărniceşte pe toate... Atenţie! Să nu plecăm din viața 
aceasta trecătoare cu conştiinţa vinovată şi cu sufletul pătat. 

* Viaţa noastră de acum se aseamănă cu visul şi aburul, 
pe când cealaltă, viața veşnică, este nesfârşită. Să fim cu 
luare-aminte deci, la teatrul numit lume. 

* Să ne aducem mereu aminte, dragii mei, de moarte şi 
de judecata lui Dumnezeu, pentru ca frica de Dumnezeu să 
sporească şi să plângem pentru păcatele noastre, căci 
lacrimile mângâie sufletul celui ce plânge. 

* Toate lucrurile pământeşti trec ca un vis şi nimic din 
lumea aceasta nu este statornic şi nestricăcios! Aşadar de ce 
să iubim ce-i provizoriu şi trecător în loc de ce-i veşnic şi 
mereu prezent! 

* Moartea ne amenință în fiecare clipă cu trecerea în 
cealaltă lume. Deci ce ne rămâne nouă de făcut? Ce altceva 
decât să ne pregătim a da un răspuns bun la Judecata lui 
Dumnezeu?... 

* Sa ne aducem aminte de suferința din ceasul 
înfricoşător al morţii şi de înfricoşătoarea judecată; fiindcă 
în ceasul înfricoşător al morţii, nimeni nu ne va ajuta, nici 
tată, nici mamă, nici soră, nici rudă, nici prieten, ci doar 
lucrările bune ce le-am făcut pentru Dumnezeu şi pentru 
sufletul nostru. 

* Să privim doar spre lisus şi să ne îngrijim ca doar pe 
Acesta să-L mulțumim şi să-L bucurăm, căci de către El vom 
fi judecaţi. 

* Să ne aducem aminte de moarte, căci toate se sfârşesc 
în lumea aceasta şi ferice de cel care a studiat ştiinţele 
lucrurilor cereşti... 

* În ceasul greu şi sfâşietor al morții nimeni nu-l mai poate 
ajuta pe om, în afară de lucrările lui. Cu adevărat nimeni, fără 
doar Dumnezeu. Dacă facem lucrări plăcute lui Dumnezeu, 
vom avea ajutor puternic şi sprijinitor în clipa despărțirii 
sufletului de trup! Ce lupte va avea de dat sufletul despărțit de 
trup? Avem vămile cereşti care împiedică sufletele să se înalțe, 
arătându-le faptele pe care le-au săvârşit cât au trăit pe pământ. 

* Avva Agathon plângea în ceasul morţii si călugării îi 
ziceau: „Si tu plângi, Avva?“ „Credeţi-mă, fiilor, că eu mi-am 
dat toată silinta să-l plac lui Dumnezeu; nu ştiu însă dacă 
lucrările mele au fost plăcute în faţa Acestuia!“. 

: Piângea şi Mai iisasele între ascuu, Siântul Antonis. 
„Si tu plângi Avva?“ „Credeti-ma, fiilor, de când am devenit 
monah frica morţii nu s-a îndepărtat de mine“. 

* Sfinţii Părinţi au suferit multe ispite istovitoare. Dar 
şi-au păstrat cu tărie răbdarea şi silinta, şi după aceea i-a 
vizitat harul, pe măsura răbdării avute mai înainte. 

*Să aveţi credinţă neclintită în Dumnezeu şi rugăciunile 
lor vă vor acoperi în chip minunat. 

* Să fugiți de păcat ca de foc şi ca de șerpii otrăvitori şi 
să vă refugiați prin rugăciune la lisus Hristos şi El vă va 
scăpa în chip minunat. Să va feriti ca de foc de privirea sau 
discuţia cu tineri sau tinere. Doar aşa veți învinge răutatea 
trupului. 

* Sa pricepem scurtimea vieții noastre şi să lucrăm cele 
ale lui Dumnezeu, cu dragoste şi bunavoire. Să nu faceţi nimic 
spre fală, ci pe toate să le faceţi cu smerenie. 

* Mândria alungă harul lui Dumnezeu. Triumful 
duhovnicesc se dobândeşte cu smerenie, cu bunăvoință şi 
mai mult decât toate, cu lepădarea de cele lumești. 

* Nici o bucurie lumească nu rămâne neuitată. Numai 

bucuria care provine de la Dumnezeu este adevărată si sinceră. 
Cinstiri şi bani, toate sunt false. Pe toate acestea moartea le 
aşează la locul potrivit lor. 

* Tatăl Ceresc ne dă suferinţe nu pentru a ajunge la 
deznădejde, ci pentru a ne pocăi şi îndrepta. 

* Durerea curateste sufletul, il face smerit, îndurerat, bun, 
şi astfel se pregăteşte terenul pentru vizita dumnezeiască. 

* Toate necazurile ne sunt trimise de bună seamă pentru 
vindecarea sufletului nostru bolnav. 

* Hristos îl mântuieşte prin mila Sa pe om, ostenelile 
arată dorința omului de a se mântui. 

* Prin răbdarea pătimirii facem voia lui Dumnezeu. Cel 
ce rabdă ispita de orice fel, îşi picură un leac în sufletul său. 

* Cine s-a pocăit şi nu a fost mântuit? Cine şi-a mărturisit 
păcatele şi nu a fost iertat? Cine a căzut şi, cerând ajutor, nu 
a fost ridicat? Cine a plâns si nu a fost mângâiat de 
Dumnezeu? 

* Să ne sprijinim întotdeauna povara noastră pe umerii 
Prea Sfintei Născătoare de Dumnezeu şi vom găsi 
neîndoielnic mângâiere pentru durerea şi suferinţele noastre. 

* .. Dumnezeu este vădit în şcoala creaţiei Lui... este 
pretutindeni prezent şi pe toate le împlineşte. Prin iconomia 
Lui negrăită sprijină, poartă de grijă, cârmuieşte şi cunoaşte 
toate câte sunt. Tot ce a creat se găsește în existenţa Lui, în 
mâinile Lui, în mintea Lui... 

* Dumnezeu vrea să-l vadă pe om doritor de bunătate şi 
silinta (straduinta cinstită), pe măsura puterilor lui, şi când 
va dobândi acestea cu smerenie, atunci Acela se va ocupa de 
isprăvirea lucrării bune... 

* ... Toate sunt rânduite cu iconomie de Pronia 

Preabunului nostru Dumnezeu, pentru a ne învăţa smerenia 
şi pentru a ne încredința cât de mici suntem. Inima noastră 
trebuie să înlăture toată substanţa ei egoistă pentru a ne 
învrednici de această smerenie sfinţită... Îngrădeşte-te cu 
autocunoaşterea mântuitoare a micimii noastre infinite. 

* Îndată după plecarea harului lui Dumnezeu, sufletul 
omului se descurajează şi frica de cele viitoare îl înconjoară... 
Zadarnică este orice străduinţă omenească fără harul lui 
Dumnezeu... 

* În lumea aceasta nimeni nu-şi are locul definitiv. Lumea 
duhovnicească ne asteapta pe tnt: Trecători suntem ne 
pământ... Iar înainte ca Dumnezeu să ne ia din lumea aceasta 
stricăcioasă, să-L rugăm să ne aşeze alături de El, pentru ca 
urcarea sufletului nostru să nu fie îngreuiată de diavolii cei 
răi de la vămi... 

* „„ Dumnezeu nu poate fi văzut fără curatie, nu Se 
arată... cine nu are inima curată nu-L vede pe Dumnezeu. 
Dumnezeu este iubire, prin urmare cel care nu are iubire 
adevărată, duhovnicească, pură, nu-L poate cunoaşte pe 
Dumnezeu. 

* Cumpătarea, postul, privegherea, lepădarea de cele 
lumești si celelalte fapte bune sunt căile pe care putem ajunge 
la curatia inimii... 

* Pe drumul crestinesc merg împreună dulceata harului 
şi amărăciunea patimilor... 

* ... Plâng pentru că sunt cel mai mare păcătos din lume 
şi jelesc pentru că nu sunt sigur de mântuirea mea... Doar 
mila lui Dumnezeu mă izbaveste de rautatile mele... M-am 
îmbogăţit cunoscând micimea mea infinită. Tot ce am în mine 

sunt daruri ale lui Dumnezeu. Cu ce să mă laud eu? Dacă-mi 
va da Dumnezeu vreo harismă voi avea ceva, altfel o să rămân 
cu zdrentele amăgirii. 

* Ma simt păcătos şi întinat. Cunoașterea adevărată a 
micimii mele cât de mult mă ajută să-L văd pe Dumnezeu!... 
O, lumină dumnezeiască şi izvorâtoare de bucurie, luminează 
întunericul meu! 

* Dumnezeu este mai sus de orice vedere şi de orice 
cunoaştere; este mai sus de orice creatură... 

* Va doriţi să vă topiti ca ceara în slăvirea lui Iisus Hristos 
şi ca tămâia in.iresmată să fie primite lucrările voisac. 

* Dumnezeu este nevăzut în ființa Lui, însă îngăduie 
unele revelații... Dumnezeul meu, Dumnezeul meu, ce dulce 
este tovărăşia Ta!... Infinită este fiinţa şi inima Ta și ochiul 
Tău neadormit. Această inimă mă iubeşte, iar ochiul de cer 
albastru mă veghează! 

* | Iubirea dumnezeiască infinită s-a întrupat în chip de 
om ca să-l mântuiască pe omul ticălos şi necuvios. 

* O, cât de mult simt nesfârşita iertare a lui Dumnezeu! 
Şi cât de multă odihnă îmi găsesc! Văd cât de uşor este iertat 
păcătosul când se pocaieste cu lacrimi şi cu inima zdrobită. 

* Am cunoscut prin simtire cum Dumnezeu din nimic 
le-a făcut pe toate. Am văzut măreţia Lui şi m-am cutremurat. 
Ce lucru grozav este Dumnezeu şi ce smerenie desăvârşită 
să pătimească pe Cruce. „Mare eşti, Doamne, şi minunate 
sunt lucrurile tale şi nici un cuvânt nu este de ajuns spre 


lauda minunilor Tale“. slim 
* . Dumnezeul meu este Sfânt, Sfânt, Sfânt, Puternic şi 

Nemuritor. Este dulceaţă, bucurie, frumuseţe dumnezeiască, 
lumină suprafirească şi strălucitoare. Dar ce nu este!? 

Dar această lumină este slava Lui, care ÎI înconjoară, iar 
ființa Lui este cu totul necunoscută. Aşa va rămâne în veci! 
Asta înseamnă Dumnezeu. Fiinţa dumnezeiască este şi va 
rămâne nevăzută, necuprinsă... Doar raza slavei fiinţei Lui 
prealuminoase apare... 

* Ce este omul? Este o creatură a Ta, miluită şi iertată de 
infinita Ta bunătate. Este o pleavă, un nimic, dar aproape de 
Tine devine un mic dumnezeu după har... Eu sunt slugă şi 
rob nevrednic. 

* Avem un Dumnezeu plin de milă şi blandete 
dumnezeiască, care ne rabdă şi continuă să ne poarte de grijă, 
iar noi, oamenii, Îl negăm. ÎI hulim şi nu ştim ce zicem şi ce 
facem. Teoretic credem şi mărturisim, pe când cu viața 
noastră devenim nesuferiti, vrednici de milă si nefericiti prin 
mintea, alegerile, egoismul şi nebunia noastră lumească. 

* Prin pocainta noastră sinceră putem primi iarăşi 
binecuvântările lui Dumnezeu, putem să scăpăm de osândă, 
e de ajuns să ţinem normele credinţei, poruncile lui 
Dumnezeu, şi atunci focul harului ne va încălzi, răcori, bucura 
şi îndumnezei după har. 

* ... Păzeşte-mă, Părinte al meu, aducându-mă la 
cunoaşterea adevărată a firii mele şubrede. Sunt o creatură 
neînsemnată a Ta, sunt un nimic. Numai când mă aflu lângă 
Tine dobândesc înfăţişare şi slavă măreaţă... 

* Pocainta are putere mare. la tăciunele şi îl face diamant. 
Ia lupul şi îl face miel. Il ia pe sălbatic şi îl face sfânt. ÎI ia pe 
tâlharul mânjit de sânge şi face din el primul locuitor al 
Raiului. Tocmai pentru că pocainta are o astfel de putere, 


121 





















































diavolul se sileste să-l îndepărteze pe om de la pocăință. Aşa 
se explică împotrivirile multor oameni către pocăință și 
spovedanie. 

* Cu durerea rugăciunii fierbinți să zicem: Doamne Lisuse 
Hristoase, dăruieşte-ne pocăință adevărată şi stropită cu 
lacrimi. Tu ai rămas singura nădejde de mântuire pentru noi. 
Eşti adevărul între mulțimea de minciuni. Eşti bucuria noastră 
între atâtea suferințe. Eşti izbăvirea noastră din nenumăratele 
păcate. Eşti pacea într-o lume atât de tulbure. 

* Cu evlavie mă închin Tie, Stăpânul tuturor. x 

Slava îndelungrăbdării şi îndurării Tale, Doamne! Amin. 

lubite cititorule, acum, când ai ajuns la finalul acestei 
cărţi care cuprinde mărturiile cutremurătoare de întoarcere 
din cealaltă viaţă a semenilor noştri, trebuie să cugeti cu 
seriozitate la problema arzătoare a mântuirii sufletului tău 
nemuritor şi să pui în practică în mod conştient vesnicele şi 
mântuitoarele adevăruri ale Evangheliei Dumnezeului-Om 
şi Mântuitorului nostru lisus Hristos. Sfânta Scriptură cea 
insuflată de Duhul Sfânt este întru totul adevărată, fie că 
vrem să acceptăm asta, fie că nu. Ne este de folos şi pentru 
scurta noastră trecere prin lumea aceasta şi pentru viața 
veşnică de dincolo. Să îi dăm atenţie şi să armonizăm toată 
purtarea noastră cu dumnezeieştile şi izbăvitoarele ei poveţe. 

Redăm câteva fragmente ajutătoare din Sfânta Scriptură 
despre lupta duhovnicească a pocaintei şi sfinteniei cât şi 
vorbe patristice în legătură cu folosirea timpului celui prețios 
pentru mântuirea noastră. 

„Împărăția cerurilor se ia prin străduinţă şi cei ce se silesc 
pun mâna pe ea“ (Matei 11, 12). 

„Fericiti cei ce plangeti acum, că veţi râde“ (Luca 6, 
21). 

„Domnul omoară şi învie; El coboară la locuinţa morţilor 
şi iarăşi scoate“ (I Regi 2, 6). 

Al doilea propovăduitor al pocaintei, dascălul a toată 
lumea. loan Gură de Aur, ne învaţă: 

„Hristos nu-i va osandi pe pacatosi, ci doar pe pacatosii 
care nu s-au pocait. 

Leacul pocaintei are puterea de a şterge toate păcatele 
noastre. 

Oceanul are tarmuri, dar mila lui Dumnezeu nu are, este 
nesfârşită. 

Harul lui Dumnezeu, chiar dacă este har, nu-i mantuieste 
pe toti, ci pe toti cei ce voiesc mântuirea. 

Mila lui Dumnezeu pentru a se manifesta are nevoie de 
buna noastră dispoziţie... Doreste să-şi reverse mila Sa, dar 
ÎI împiedică păcatele noast”? 

Cele pe care preoții le săvârşesc aici pe pământ, 
Dumnezeu le pecetluieste în ceruri“. 

Despre pocainta adevărată e necesar să ştim: în inimă 
zdrobire, în gură spovedanie si in trăire îndreptare. 

„Vrăjmaşul (diavolul) nu se bucură de nimeni atât de 
mult cât se bucură de cei care nu-şi arată cugetele“ ne spune 
Avva Pimen. 

„Dacă omul voieşte, de la răsăritul soarelui până la 
asfintit ajunge la sfinţenie“ (Sfântul Antonie). Pocainta 
sinceră ne duce la mântuire. 

Sfântul Marcu Ascetul ne încredințează că „nimeni nu 
este bun şi îngăduitor ca Dumnezeu, dar pe cei care nu se 
pocăiesc nici Dumnezeu nu-i iartă“. 

„Oriunde îşi face loc duhul pocaintei, acolo, în mod sigur, 
orice păcat este iertat; şi nimeni vreodată nu a pierit folosind 
leacul aspru al pocaintei“, ne încredinţează Sfântul Nil. 

„Doamne Dumnezeul meu, care m-ai făcut pe mine, 
miluieşte-mă după mare mila Ta“ (din Pateric). 

x „Cele prezente sunt trecătoare şi stricăcioase, iar cele 
viitoare sunt veşnice şi nestricăcioase“ (Sfântul Evstratie). 

Niciodată nu vom deveni vrednici de a merge în Ceruri 
fără pocăință, spovedanie şi Sfântă Împărtășanie în Biserica 
ortodoxă a lui Hristos. 

Pocainta statornică şi sinceră este singurul mijloc sigur de 
salvare din multele naufragii de pe marea furtunoasă a vieții 
noastre trecătoare şi păcătoase. Este cheia Împărăției Cerurilor. 
Dacă vrem, ne putem mântui. Harul mântuitor al lui Dumnezeu 
ne va însoți pe calea îndreptării; e de-ajuns să-l cerem prin 
rugăciune fierbinte şi neîntremntă. 

„Preamilostivul Dumnezeu caută pricină ca să 
mântuiască sufletele noastre, (ne povatuieste părintele Iosif 
Isihastul) şi fără spovedanie nu există pocăință, iar fără 
pocăință omul nu se mantuieste“. 

Şi din învățătura Apostolului Pavel aflăm că trupurile 
celor drepţi, după învierea de obşte, vor fi împodobite în 
Împărăţia cerurilor de Preabunul Dumnezeu cu patru harisme: 
nestricăciunea, puterea, duhovnicia si slava (I Corinteni 15, 
42). 

Negrăită este marea milă a Preabunului nostru Dumnezeu 
şi infinită ingaduinta Lui către cei care Îl iubesc şi au ca 
mijlocitoare pe Maica Domnului și pe Sfinţii Lui. 

Să priveghem duhovniceste pentru a întări cu ajutorul 
lui Dumnezeu dreapta credință si curatia trăirii, chemând în 
rugăciunea noastră cu credință Preasfântul nume al Domnului 
şi Dumnezeului nostru, zicând neîncetat: 

„Doamne lisuse Hristoase, Fiul lui Dumnezeu, 
miluieşte-mă pe mine, păcătosul!“. 

„Preasfanta Născătoare de Dumnezeu, mantuieste-ne pe 


ce 


noi“. 
„Sfinţilor lui Dumnezeu, rugati-va pentru noi, păcătoşii“. 
Dumnezeu să ne dăruiască tuturor sfârşit creştinesc. 
Amin. 

Ce se întâmplă cu noi după 
moarte? Cine vine să ne ia sufletul? 
Ce vom vedea? Cum va fi? 

lată câteva întrebări pe care și 
le pune aproape fiecare om. 

Teorii sunt destule. Răspunsuri 
sunt destule. 





Cartea de față nu prezintă teorii, ci fapte. Prezintă 
cazuri ale unor oameni care, din rânduiala lui Dumnezeu, 
„au văzut moartea cu ochii“. Au murit, și apoi s-au întors 
la viață pentru a da mărturie despre cele văzute. 

Hristos ne-a învăţat că nici dacă morţii ar învia 
oamenii impietriti în păcatele lor nu se vor pocăi. Aceasta 
nu înseamnă că nu există și oameni pe care astfel de 
mărturii i-ar putea ajuta să își ridice ochii spre Cer. 

S-au scris destule relatări înșelătoare despre viața de 
după moarte; părinţii ortodocși le-au combătut cu atenţie. 
Părintele Serafim Rose este cel mai bun exemplu în acest 
sens. 

Mărturii adevărate, așa cum sunt cele de față, sunt 
puţine. Ele vin în întâmpinarea celor care Îl caută pe 
Dumnezeul cel Viu. 

„Spovedania“ ateului care, după ce a revenit la viaţă, 
s-a convertit la dreapta-credinta, e unul dintre cele mai 
interesante texte pe care le-ar putea citi omul 
contemporan. Sperăm că va citi această „spovedanie“ cu 
inima deschisă... 


Danion Vasile, editor 





